Suami Beri Cincin RM90 Ribu Tapi Isteri Balas Lagi Padu!

Tak mudah nak dapat pasangan yang sweet macam gula kan? Tapi yangni memang terlebih sweet. Kalau anda tengok pun mak ai..jeles tau!

Boleh pengsan gais kalau tengokkan hadiah anniversary yang founder rempah Odeen Viral Cekyana, CekYana beri pada husbabynya, Muhammad Radzif Md Rodi. Untung betul lah dapat isteri macam ni. Nak juga lah pasangan macam ni. Aci tak? Haha.

Sambutan anniversary ke-3 yang disambut pada 22 Disember baru-baru ini memang betul-betul jaw dropped! Bukan biasher-biasher.

CekYana menghadiahkan suaminya jam Rolex yang bernilai RM80 ribu. Bukan itu jer, kereta Mustang pun turut dihadiahkan kepada si suami. Yang menariknya warna Mustang tu gais. Orang utara kata, oren merenga!

Warna oren ni sengaja dipilih CekYana sebab tahun 2021 tema ‘Masak Masak Cekyana’ adalah warna oren-oren merah kuning gituw…no wonderlah warna oren jadi pilihan!

Tapi kalau kami, warna Pink pun kami terima asalkan ianya hadiah. Ye dok? Haha…

Kalau anda nak tahu sebenarnya suami CekYana beri cincin berharga RM90 ribu. Tapi tapi CekYana balas lagi padu! Mustang dengan Rolex terus gais. Ada lagi…jambangan bunga yang besar gedabak tu pun CekYana bagi. Terperanjat terus suaminya. Sweet betul lah mereka ni.

Bestnya kan kalau dapat hadiah ‘gila’ macam ni. Sambut hari-hari anniversary pun takpe…

Kata suami CekYana, sambutan anniversary kali ini memang lain dari lain. “Biasanya dia dalam surprise tu mesti akan ada surprise lagi…” Inilah perangai CekYana yang tak habis-habis nak kejutkannya.

Memilih bilik bernilai RM15,000 semalam untuk sambutan anniversary mereka pun dah cukup membuatkan jantungnya luruh. Mana taknya, bilik ini adalah bilik termahal yang pernah mereka tidur. Fuhh…berpeluh baca!

Akui suami CekYana, isterinya sangat bekerja keras, selalu jer ada benda yang nak dia akan buat untuk wow kan dan surprisekannya. Halah..sweetnya kan?

“Alhamdulilah syukur Ya Allah selesai sudah surprise anniversary…MashaaAllah CekYana rasa inilah peluang CekYana buktikan dekat suami bahawa bisnes CekYana lah yang dapat berikan apa yang suami inginkan. Dengan buat bisnes lah CekYana dapat realisasikan impian suami,apa apa sekalipun semua Allah izinkan..CekYana dalam bisnes CekYana nak minta redha dari suami semoga perjalanan bisnes kita semakin lancar. Dan terima kasih sentiasa ada dalam labour room lahirkan anak anak sayang. CekYana memang dah niat nak bagi Rolex RM80k, Mustang yang berharga ratus ribu, Bunga hampir bernilai RM15k..dan bilik paling special RM15k. Perjalanan rumah tangga kami sangat sangat panjang dan diuji sebab ada pengalaman lepas tapi Alhamdulilah perkahwinan kedua kami ni Allah bagi rezeki anak anak..”

Aww, sho sweet lah. Moga perniagaan yang diusahakan pasangan ini dan rumah tangga mereka berkekalan selamanya. Dan dapat bantu ramai lagi orang di luar sana dalam bisnes rempah Odeen Viral Cekyana ini!


“Kalau Keluarga Cakap Tak Boleh, Saya Tetap Akan Kahwin”

Hubungannya dengan jejaka Mat Saleh hangat diperkatakan, pelakon Sharifah Sakinah mendedahkan menerusi satu program akan menamatkan zaman jandanya dengan jejaka dari Sweden, Michael Hansen pada 28 Mei tahun hadapan.

Menerusi Melodi sebentar tadi, Sakinah mengesahkan perkhabaran gembira itu namun buat masa ini tidak dapat dipastikan lagi sama ada majlis perkahwinan mereka akan di adakan di Kuala Lumpur atau di Sweden.

“Seperti dijanjikan kalau ada benda yang baik kita akan umumkan. Itu yang saya umumkan dekat Melodi Extra kemudian barulah saya dedahkan.

“Sekarang ni kami rancang akan berkahwin dalam beberapa bulan lagi tahun depan, tapi tak tahu lagi dimana sama ada di Kuala Lumpur atau di Sweden kerana COVID-19,” katanya.

Mengulas mengenai penerimaan keluarga kedua-dua belah pihak, Sakinah berkata keluarga melarang pun mereka tetap akan berkahwin. Namun, Sakinah meluahkan rasa syukur kedua keluarga merestui perhubungan mereka.

“Sekarang ni kita bukan kahwin dengan keluarga dia, dia pun tak kahwin dengan keluarga saya, kalau keluarga saya cakap tidak pun tak boleh, kita tetap akan kahwin.

“Sebab kita orang dah besar, masing-masing dah 31 dan 41 tahun. Alhamdulillah, keluarga saya okay, keluarga dia pun okay. Tapi berbeza adat dan budaya.

“Kalau buat di KL keluarga dia akan datang sini, kalau buat di Sweden, keluarga saya kena datang sana. Tapi dengan COVID-19 ni, masih dalam perbincangan.

Dalam pada itu, Sakinah berkata untuk perkahwinan keduanya itu dia mahu mengadakan majlis secara bersederhana. Ujarnya, apa yang paling penting utamakan perkara yang penting dahulu seperti akad nikah.


Hadapi Masalah Suara, Nabila Razali Terkena Buatan Orang?

Mengesahkan akan beraksi di pentas Anugerah Juara Lagu 35 (AJL35) dijangka berlangsung Februari depan, pasti ramai tidak sabar menantikan persembahan Nabila Razali membawakan lagunya Peluang Kedua di pentas besar itu.

Dalam pada itu, Nabila yang mengalami masalah peti suara perlu berehat dalam jangka masa yang panjang supaya keadaan suara boleh kembali seperti sedia kala. Malah, dia juga tidak dibenarkan bercakap dengan nada tinggi dan terpaksa menolak tawaran berlakon.

“Doktor menasihatkan saya berehat untuk suatu tempoh yang lama. Walaupun kecederaan yang saya alami tidak begitu serius iaitu ada ketulan kecil pada peti suara.

“Namun, doktor menyarankan saya berehat dan mengurangkan penggunaan suara. Saya tidak dibenarkan menggunakan nada tinggi ketika bercakap,” katanya.

Dalam pada itu, Nabila mengakui pernah terdetik dalam hatinya penyakitnya itu ada kaitan dengan sesuatu yang mistik. Namun, dia percaya mungkin sudah ditakdirkan untuk dia mendapat rehat yang cukup.

“Tipulah kalau perkara itu tidak terlintas dalam fikiran. Tapi saya tak mahu menggalakkan diri membiarkan pemikiran sebegitu sebagai punca setiap kali saya ditimpa musibah. Tidak mahu orang kata saya terlalu percaya kepada tahyul.

“Lagipun, saya bukan sesiapa untuk perkara seperti itu terjadi. Mungkin sudah ditakdirkan untuk saya berehat sebentar kerana sebelum ini saya tidak cukup rehat. Saya banyak bermuhasabah diri apabila mengenangkan aset saya terganggu,” katanya.


Menarik! Ini 5 Tips Edit Gambar dan Video Pakai Samsung Galaxy Note20 Series

Nak bikin momen jadi lebih menarik dengan Samsung Galaxy Note20 Series? Anda dah buat keputusan yang betul bila klik artikel ni!

Macam yang anda tahu Samsung Galaxy Note20 Series ni memang betul mantol! Bukan sebabkan warnanya jer yang memukau, 3 lensanya yang memang padu giler iaitu 108MP (Wide) + 12MP (Ultra Wide) + 12MP (Tele) untuk Galaxy Note20 Ultra dan 12MP (Wide) + 12MP (Ultra Wide) + 64MP (Tele) untuk Galaxy Note20.

Bukan itu jer, baterinya yang hanya mengambil masa 30 minit jer untuk cas 50%, skrin Dynamic AMOLED 2X untuk Galaxy Note20 Ultra and Super AMOLED Plus untuk Galaxy Note20. Banyak lagi kelebihan yang ada pada Samsung Galaxy Note20 Series ni boleh membuatkan hidup anda dah cukup lengkap!

Tipu sangat kalau cakap anda tak jatuh cinta pandang pertama dengannya. Untuk kali ini, kami nak kongsi dengan anda 5 Tips Edit Gambar dan Video Pakai Samsung Galaxy Note20 Series ini. Bagi anda yang memang ‘kaki’ bergambar dan rakam video, patut ikut tips yang kami bagi ni okay?

Kalau anda nak tahu, hardware dan software pada Samsung Galaxy Note20 Series ni dah pun advanced dalam teknologinya. Ia memiliki teknologi AI (Artificial Intelligence).

Dengan peningkatan teknologi AI itu, fungsi Single Take menjadi lebih pintar. Dengan teknologi AI ni juga, anda kini boleh mengambil sebanyak 14 gambar dan video yang cantik dan profesional dalam masa 5 sehingga 15 saat tanpa perlu lagi membawa kamera DSLR pun.

Buat apa nak berat tangan usung kamera besar gedabak tu kan? Guna Samsung Galaxy Note20 Series pun dah nais! Dan part paling menarik, bila fungsi Color Picking Portrait memberi anda gambar seperti diambil dalam studio. Cantik gais!

Kamera Samsung Galaxy Note20 Series ini dilengkapi dengan ciri-ciri yang mampu menjadikan rakaman video anda seperti video profesional. Nak nak pula bila ada ciri mod Pro Video untuk menyokong rakaman video berkualiti 8K, lagilah wow video anda nanti!

Nak tahu tak macam mana nak jadikan video anda lebih emosional dan dramatik? Haa ini rahsianya. Dengan kelajuan 120fps, kamera dapat melakukan pemotretan dan pemutaran yang sangat lancar walaupun objek yang anda rakam tu bergerak pantas.

Jadi untuk menjadikan lebih dramatik, buka jer editor pada Samsung Galaxy Note20 Series ini dan gunakan ciri kawalan kelajuan.

Anda hanya perlu memperlahankan atau mempercepat video mengikut keperluan anda. Alah..buat video slow mo orang cakap..kan jadi dramatik tu. Macam anda tengok dalam movie tu ha.

Jangan risau, walaupun gerakannya diperlahankan, video anda akan tetap lancar walaupun kelajuannya diubah menjadi 0.25x tau. Amacam?

Ada lagi gais, mikrofon pada Samsung Galaxy Note20 Series juga dapat menghasilkan audio berkualiti tinggi dalam hasil rakaman video anda tu. Anda bolehlah sesuaikan dan fokus pada suara yang anda nak untuk video yang dihasilkan nanti.

Nak video lebih nice, tambahkan muzik pada video tu. Kalitu memang fuhhh..video anda memang terbaiklah!

Dengan Samsung Galaxy Note20 Series ni, anda boleh tambahkan muzik latar belakang semasa edit video. Selain itu, anda juga juga boleh mengaplikasikan filter tertentu pada video anda. Padu kan? Memang kami dah tertarik dahni dengan Samsung Galaxy Note20 Series.

Tak payah susah-susah dah download apps untuk edit video anda tu kan?

Apabila anda merakam video, sah-sahlah telefon pintar tak direkemenkan. Sebabnya nanti kang bergegar lah video anda tu. Macam mana orang nak suka tengok video anda nanti kan?

Kebanyakan telefon pintar ni tiada fungsi stabilize. Jadi momen yang best diambil tu akan blur disebabkan gegaran! Inilah masalah utama yang ramai sangat orang hadap.

Tapi dengan dengan mod Super Steady pada Samsung Galaxy Note20 Series, video yang anda rakam tu tak terjejas pun hasilnya nanti disebabkan ia ada fungsi stabilize. Hasilnya nanti memang cantik gais.

Salah satu ciri yang melengkapi Samsung Galaxy Note20 Series adalah Controlling Zoom Speed. Ciri ini membolehkan anda zoom ketika membuat rakaman video.

Dengan proses zoom in atau zoom out ni, video anda nanti akan terhasil dengan sangat lancar.

Anda juga boleh tambahkan efek bokeh dengan cara melakukan zoom perlahan agar fokus pada subjek atau objek yang dirakam.

Nak lagi dramatik, anda boleh melakukan zoom dengan cepat ke arah wajah atau subjek yang anda ingin fokuskan tu.

Amacam gais? On tak on? Pada anda yang memang suka buat rakaman video ni memang sesuai sangat nak dapatkan Samsung Galaxy Note20 Series ni. Berbaloi-baloi harganya dengan ciri-ciri awesome yang ada pada telefon pintar ini.

Anda boleh check out tentang Samsung Gallery Note20 Series ini DI SINI. Dah beli nanti anda boleh selongkar banyak lagi ciri-ciri Samsung Galaxy Note20 Series yang mampu buat anda jaw dropped!

Anda juga boleh usha link kat bawah ni untuk dapatkan info lanjut okay!

Website: www.samsung.com
Facebook: SamsungMalaysia
Instagram: @samsungmalaysia
Youtube: Samsung Malaysia
Twitter: Samsungmalaysia


Serasi Bersama, Ruhainies Tak Sabar Nak Berlakon Dengan Zul Ariffin Lagi

Kemesraan antara dua pelakon Zul Ariffin dan Ruhainies ketika membintangi sebuah drama mencetuskan pelbagai persepso apabila ada yang kurang senang dengan aksi mereka yang dilihat terlebih mesra.

Bagaimanapun, Ruhainies berkata dia tidak pernah menerima kecaman daripada peminat Zul, malah mereka memberikan kata-kata positif. Ruhainies juga mengakui dia berhubung dengan Zul sebagai seorang sahabat.

“Komen positif yang diberikan membuatkan saya lebih bersemangat datang ke lokasi penggambaran, setiap hari. Tiada lagi kecaman yang diterima.

“Saya dan Zul berhubung sebagai seorang kawan di luar lokasi penggambaran. Zul, sebenarnya seorang lelaki sangat baik dan tidak lokek berkongsi ilmu dalam bidang lakonan. Jadi, ini salah satu sebab saya seronok untuk ke lokasi penggambaran tanpa tekanan.

“Hingga sampai hari akhir penggambaran, saya rasa kenapa terlalu cepat masa berlalu. Saya selesa bekerja dengan Zul dan keseluruhan tenaga produksi,” katanya kepada BH Online.

Pertama kali bergandingan dengan Zul, Ruhainies berkata ianya pengalaman cukup bermakna buatnya. Kata Ruhainies lagi, Zul merupakan gandingan paling serasi sepanjang dia bergelar pelakon.

“Saya terkejut saat diberitahu bergandingan dengan Zul. Ini kerana saya tak pernah melihat Zul berlakon dalam drama komedi, sebelum ini.

“Pengalaman bekerja dengan Zul sangat mudah dan selesa. Kami begitu mudah mencipta keserasian. Bayangkan dalam tempoh dua hari, kami sudah dapat keserasian. Saya akui, Zul adalah gandingan saya paling serasi sepanjang bergelar pelakon,” katanya.

Ditanya mengenai penerimaan teman lelakinya, Ruhainies enggan mengulas lanjut kerana tidak selesa mencampur adukkan soal kerjaya dan peribadi.

“Saya dan Zul bersikap profesional ketika bekerja. Aksi mesra yang dilakukan bagi memenuhi kehendak pengarah. Saya enggan komen bagaimana penerimaan teman lelaki.

“Alhamdulillah, setakat ini, tiada sebarang masalah. Apa yang dapat dikatakan, saya gembira sama ada berkaitan kerjaya mahupun peribadi,” katanya.

Dalam pada itu, Ruhainies memaklumkan dia dan Zul kemungkinan akan digandingkan sekali lagi dalam sebuah drama, tidak lama lagi dan mengakui tidak sabar untuk kembali bekerja dengan pelakon berbadan sasa itu.


Kongsi Amal Kebajikan Di Media Sosial, Fendy Bakry Samakan Haqiem Rusli Dengan Ebit Lew

Baru-baru ini hangat diperkatakan apabila tular video penyanyi dan komposer Haqiem Rusli menunaikan solat sebelum menghadiri satu majlis anugerah. Meskipun ramai memuji namun ada melihat secara negatif.

Perkara itu turut mendapat pujian pelakon Fendy Bakry yang berpendapat tindakan Haqiem itu sepatutnya dijadikan contoh. Fendy turut menjadikan Ebit Lew sebagai contoh dimana pendakwah itu sering berkongsikan kerja amal di media sosial.

BACA: Netizen Kagum Haqiem Rusli Curi Masa Solat Dulu Sebelum AME2020

“Dia belia remaja, punya pengikut yang ramai. Sekurang-kurangnya kebaikan dia jadi contoh pada semua. Dalam kesibukan, ingat pada kewajipan.

“Cuba kalau orang biasa yang upload macam ini rasanya berapa kerat je yang tengok, faham? Tak faham lagi? Okay kita ambil contoh lain, kenapa Ebit Lew buat kebaikan tapi post sana sini video pasal dia?

“Itu sebab dia nak ajak kita lakukan kebaikan tanpa berlapik dan tanpa tunggu kaya baru nak tolong. Kat situ juga dia nak tunjuk betapa ramai orang yang hidup dalam kesusahan,” tulisnya menerusi Instagram mStar.

Terdahulu, Haqiem menjelaskan dia tidak pernah meminta mana-mana individu merakam kebaikan yang dilakukan dan berkongsikan di media sosial sehingga menjadi tular.

Tegasnya lagi, dia tiada niat untuk menunjuk-nunjuk sebaliknya hanya menunaikan tanggungjawab sebagai umat Islam.


Punca Sumber Air Tercemar Gara-Gara Anda Tidak Kosongkan Tangki Septik Individu

Kebanyakkan pemilik sistem pembetungan jenis tangki septik individu menganggap ia sebuah sistem yang memerangkap air sisa daripada rumah dan tak perlu menghiraukan tentang penjagaan atau kepentingan pengosongannya.

Sistem pembetungan jenis tangki septik individu sebenarnya merupakan sebuah tangki mendapan yang mana air sisa daripada aktiviti di rumah seperti air mandi, basuhan baju, tandas dan cucian pinggan mangkuk akan dialirkan masuk ke dalam tangki tersebut.

Untuk mengetahui sama ada anda menggunakan tangki septik individu atau tidak, kebiasaannya akan ada empat penutup logam segi empat tepat di atas tangki dan kedudukannya sama ada di hadapan, tepi atau di belakang rumah.

Sekiranya tiada empat penutup logam, bermakna rumah anda berkemungkinan besar menggunakan sistem pembetungan jenis bersambung terus ke loji rawatan kumbahan berpusat.

Ramai yang tidak menyedari bahawa tangki septik individu mempunyai tahap keupayaan terhad dalam memberikan rawatan awal atau separa rawatan bagi kemasukan air sisa pembetungan dari rumah kita setiap hari.

Secara amnya, setiap tangki septik individu memerlukan penyelenggaraan daripada pemiliknya dalam bentuk pengosongan enap cemar untuk tempoh sekurang-kurangnya sekali dalam setiap dua tahun atau mungkin lebih kerap lagi.

Ini bermakna sekiranya penghuni atau pemilik tangki ini tidak pernah mengosongkan tangki septik melebihi lima atau 10 tahun, maka tangki septik ini sudah pasti tidak berfungsi dengan baik lagi.

Perkara tersebut akan menyebabkan air sisa kumbahan dari rumah yang mengalir masuk ke dalam tangki septik individu ini hanya melepasi tangki tersebut tanpa sebarang rawatan dan seterusnya akan keluar memasuki longkang, sungai atau perairan.

Apabila ini berlaku, ramai yang mungkin tidak menyedari bahawa pemilik tangki septik berkenaan turut menjadi penyumbang kepada pencemaran sumber air.

Terdapat kira-kira 1.35 juta tangki septik individu di seluruh negara dan sebahagian besar tangki-tangki septik individu ini mungkin telah berusia lebih dari 40 tahun, tanpa diberikan perhatian oleh pemilik rumah tersebut.

Ketua Pegawai Eksekutif Indah Water Konsortium (IWK) Sdn Bhd, Narendran Maniam berkata hanya kira-kira 10 peratus daripada jumlah keseluruhan tangki septik individu di negara ini menjalani pengosongan secara berjadual.

“Kira-kira 90 peratus daripada jumlah keseluruhan tangki septik ini tidak melakukan pengosongan secara berjadual setiap tahun.

“Beban pencemaran yang dilepaskan oleh 1.2 juta tangki septik yang tidak melakukan kerja-kerja nyahenap cemar ini memberi kesan yang amat buruk kepada sungai-sungai kita,” katanya.

Menurut beliau, bebanan pencemaran air sisa kumbahan akibat tiada pengosongan berjadual untuk tangki septik individu ini akan bercampur pula dengan air sisa pencemaran daripada sumber-sumber lain seperti industri, perladangan, ternakan, pertanian, komuniti setinggan, penerokaan haram dan sebagainya.

“Ini akan menjadikan sungai dan perairan sebagai terusan kumbahan terbuka (open sewers) dan pasti amat merisaukan apabila sungai terbabit merupakan sumber tadahan untuk air minum, sekali gus turut memusnahkan segala hidupan di dalamnya,” ujarnya.

Tanpa kita sedari tindakan untuk membiarkan tangki septik tanpa menjalani pengosongan berjadual adalah sama seperti kita membiarkan pencemaran sumber air itu bermula daripada rumah kita sendiri.

Akta Industri Perkhidmatan Air 2006 (Seksyen 65) jelas menyatakan penghuni atau pemilik tangki septik individu hendaklah menyelenggara dan menjaga sistem masing-masing dan kegagalan melakukan penyelenggaraan atau nyahenap cemar boleh didenda.

Sehubungan itu, pemilik atau pengguna tangki septik individu hendaklah memain peranan masing-masing sebagai masyarakat yang bertanggungjawab khususnya dalam menjaga alam sekitar dan sumber air.

Jangan bertangguh lagi dalam mengosongkan tangki septik anda dan adalah lebih baik sekiranya dapat membuat pengosongan tangki septik secara berjadual demi menjaga alam sekitar kita.

Hubungi IWK segera bagi mendapatkan perkhidmatan pengosongan tangki septik individu secara berjadual.


Belum Lagi Bersalin, Mawar Rashid Dah Buka Akaun Instagram Untuk Anak

Bakal menimang cahaya mata kedua tidak lama lagi dan melalui proses kehamilan dalam tempoh pandemik Covid-19, pelakon Mawar Rashid berkata dia perlu berhati-hati dengan keadaan sekeliling. Menurut Mawar, pengalaman kali ini berbeza berbanding ketika hamil anak pertama.

“Kalau berbicara mengenai proses kehamilan dan persediaan untuk kandungan kali ini, tentunya ada banyak perbezaan yang saya sendiri rasai.

“Disebabkan pandemik ini, saya tak banyak berada di luar. Kalau nak beli barang keperluan pun, saya akan senaraikan apa yang diperlukan dan sentiasa patuh dengan prosedur operasi standard (SOP),” katanya.

Dijangka bakal melahirkan cahaya mata perempuan pada pertengahan Januari 2021, Mawar berkata dia dan suaminya sentiasa mengelakkan melakukan aktiviti berisiko tinggi serta hanya keluar bila perlu.

Dalam pada itu, Mawar memberitahu dia sudah melakukan semua persediaan, malah turut membuka akaun Instagram khas untuk puterinya itu. Ujarnya, dia mahu semua kenangan indah tentang anaknya disimpan di media sosial itu.

“Sebelum ini, Rafael pun ada akaun Instagram sendiri. Jadi, untuk anak yang ini pun saya dah buka akaun Instagram khas. Kalau boleh, biarlah memori itu terpahat di platform berkenaan buat tatapan kami.

“Bukan apa, saya nak jadikannya sebagai tempat untuk kami tinggalkan memori bersama. Kalau dahulu, gambar-gambar dicetak dan disimpan dalam album. Jadi, sekarang kita simpan di dalam media sosial seperti Instagram, katanya.


Mira Filzah Tak Rancang Bila Nak Hamil, Serah Pada Rezeki

Sudah hampir empat bulan mendirikan rumah tangga bersama suaminya, Wan Emir Astar, pelakon Mira Filzah berkata dia tidak mempunyai sebarang perancangan untuk hamil.

Bagaimanapun, Mira tidak menolak seandainya dikurniakan rezeki zuriat dan cahaya mata awal sejurus selepas berumah tangga. Namun, dia menyerahkan soal rezeki itu Allah.

“Tak ada apa-apa khabar baik pun lagi. Sejujurnya saya tak merancang pun dan cuma pada ketika ini, apa yang boleh kami katakan, berserah sahaja pada rezeki.

“Sekiranya ada rezeki untuk hamil, saya pun tak menolak dan ikut sahaja apa yang sudah tertulis, InsyaAllah,” katanya.

Terdahulu, Mira dan Wan Emir yang juga anak kepada Timbalan Menteri di Jabatan Perdana Menteri, Datin Mastura Mohd. Yazid diijabkabulkan pada 3 September lalu selepas hampir setahun berkenalan


Siti Nurhaliza Terpaksa Beli Barang Baru Untuk Bayi Lelaki

Usia kandungan sudah mencecah empat bulan dan bakal melahirkan anak lelaki pada April depan, Datuk Seri Siti Nurhaliza berkata masih belum membuat sebarang persiapan barang-barang untuk bayi keduanya.

Siti berkata dia terpaksa membeli pakaian dan barang keperluan baru memandangkan anak pertamanya penuh dengan warna merah jambu. Ujarnya lagi, dia hanya akan membuat persiapan apabila kandungan mencecah usia tujuh bulan.

“Persiapan kalau soal barang-barang baby masih belum beli lagi. Memang kena beli yang baru sebab baby boy, Aafiyah punya barang semua warna pink.

“Jadi rasa-rasanya saya akan membeli bila kandungan sudah mencecah tujuh bulan nanti. InsyaAllah ketika itu saya akan persiapkan semuanya,” katanya.

Dalam pada itu, Siti akui gementar untuk melalui proses melahirkan anak kedua meskipun pernah melalui pengalaman tersebut. Siti berharap semua peminat mendoakan agar urusan bersalin dipermudahkan.

“Dari segi mental dan fizikal saya akui memang agak nervous juga. Walaupun saya dah pernah melahirkan seorang cahaya mata perempuan tapi saya percaya ia merupakan pengalaman yang berbeza.

“Saya harap semua orang dapat mendoakan agar saya sentiasa sihat dan kuat untuk melahirkan anak kedua saya dengan baik, InsyaAllah,” katanya.


Nadia Brian Akui Tak Bahagia, Tak Sabar Nak Semuanya Selesai

Kemelut rumah tangganya hangat diperkatakan, pelakon kontroversi Nadia Brian berkata tidak pernah terdetik dihatinya berkahwin untuk bercerai. Ujarnya, dia juga dambakan kebahagaiaan bersama insan dicintai.

Mengakui tidak lagi bahagia, Nadia berkata jika ikatan perkahwinan itu hanya memudaratkan dan pasangan tidak boleh lagi meneruskan, perceraian adalah jalan terakhir. Ujarnya lagi, apa yang berlaku menguatkan lagi dirinya untuk menjadi insan lebih baik.

BACA: Pengarah Puji Nadia Brian Masih Ceria Meskipun Ada Masalah Rumah Tangga

“Jika hubungan lebih membawa kemudaratan, perceraian dilihat jalan penyelesaian terakhir yang dibenarkan jika sesama pasangan tidak lagi boleh meneruskan apa yang dimulakan.

“Buat apa mahu menipu diri apabila sudah tidak bahagia hidup bersama? Gelaran janda ini bukan satu status yang boleh dibanggakan, apatah lagi, dimalukan.

“Suratan ini adalah ketentuan Allah. Apa yang berlaku boleh menjadi pembakar semangat untuk saya menjadi manusia lebih baik,” katanya kepada BH Online.

Dalam pada itu, Nadia berkata dia tidak sabar untuk menyelesaikan kemelut rumah tangganya secepat mungkin serta meminta pihak media tidak lagi menggunakan gambarnya bersama suami.

“Jika boleh, saya sudah tak mahu mengingati lagi kisah duka yang berlaku. Malah, saya harap rakan media dan blogger tidak lagi menggunakan gambar saya dan suami, selepas ini.

“Saya tak mahu memburukkan sesiapa. Manusia tiada yang sempurna dan itu juga bukan alasan untuk menghukum manusia lain. Kita sendiri pun belum tentu 100 peratus baik.

“Kalau rasa diri sempurna, mungkin dia tak sesuai dengan saya. Saya harap kami boleh ‘move on’ dan belajar dari kesilapan,” katanya.


Michael Ang Bengang PU Rahmat Tegur Kamal Adli Lamar Uqasha

Baru-baru ini hangat diperkatakan apabila Kamal Adli melamar Uqasha Senrose secara langsung di Anugerah MeleTOP ERA 2020. Perkara itu mendapat perhatian Pencetus Ummah (PU) Rahmat yang menegur aksi berkenaan.

Bagaimanapun, pengarah Michael Ang tampil membidas teguran pendakwah tersebut. Ujarnya, dia tidak memahami mengapa pendakwah berkenaan membantah tindakan Kamal kerana mereka bukannya melakukan maksiat.

“Tak tengok ke program live tu, Kamal cakap dia dah minta kebenaran daripada keluarga Uqasha. Bagi saya momen itu macam sweet la, sekurang-kurangnya dia ajak Uqasha bina masjid bukan buat maksiat,” katanya.

Dalam pada itu, Michael turut mempersoalkan segelintir pendakwah yang bersikap pilih bulu dalam meberikan teguran serta menyifatkan mereka hanya mahu menumpang populariti selebriti semata-mata.

“Saya tak fahamlah dengan PU-PU ini semua, bila bab artis sahaja mereka laju nak beri komen, sebab apa kalau komen artis cepat sikit mereka jadi popular. Kalau ada isu yang melibatkan rakan seangkatan, mereka tahu pula diam sahaja, kenapa ya?,” katanya.

Terdahulu, PU Rahmat menitipkan nasihat serta berharap agar jangan terlalu mengikut trend barat dan melamar secara terang-terangan dapat dihentikan.


APEC Terdahulu Banyak Membantu, Perhatian Kali Ini Menjangkau Pandemik

Kerjasama dan semangat setiakawan di antara ekonomi Persidangan Kerjasama Ekonomi Asia Pasifik (APEC) yang terjalin sejak dahulu lagi ternyata banyak membantu kestabilan serantau ketika menghadapi pelbagai masalah.

Mimpi ngeri yang disebabkan pandemik COVID-19 tatkala negara diberi kepercayaan menjadi tuan rumah kali kedua memberi ruang kepada ekonomi APEC untuk bersatu di dalam mencari penyelesaian dan menstabilkan ekonomi di Asia Pasifik.

Jika dilihat ketika pemimpin ekonomi APEC bertemu di Manila pada 2015, dunia dicengkam ketakutan berikutan serangan pengganas di Paris dan Beirut. Tetapi ini tidak melemahkan semangat pemimpin yang terus berusaha meningkatkan pertumbuhan ekonomi global sekali gus mengangkat rakyat dari kepompong kemiskinan.

Kaum wanita tidak pernah dilupakan di hampir setiap persidangan. Peranan golongan ini di dalam perkembangan ekonomi sentiasa dihargai dan ekonomi-ekonomi APEC sentiasa mencari jalan untuk terus memperkasakan peranan mereka.

Tahun lalu di Chile, pemimpin ekonomi APEC berusaha melibatkan kaum wanita, meruntuhkan penghalang di hadapan di dalam memastikan penglibatan mereka meliputi kepimpinan serta akses kepada pasaran dan modal.

Turut diberi fokus ialah ekonomi digital dan hubungan serantau dan sebagai satu kumpulan yang meraikan kepelbagaian, APEC telah berusaha ke arah perdagangan dan pelaburan terbuka di Asia Pasifik yang dipersetujui di Bogor, Indonesia pada 1994.

Ternyata apa yang dibincang dan dipersetujui ketika itu sedikit sebanyak membantu menstabilkan ekonomi APEC di dalam menghadapi pandemik COVID-19 terutama di dalam bidang ekonomi digital.

Ketika Kuala Lumpur menjadi tuan rumah kali pertama pada 1998, dunia menghadapi satu detik kritikal di mana banyak negara terkesan dengan krisis kewangan yang genting.

Para pemimpin ketika itu berikrar untuk terus bekerjasama menghentikan kemelesetan ekonomi global.

Tindakan bijak kerajaan ketika itu berjaya membawa Malaysia keluar dari kemerosotan ekonomi.

Keputusan pada masa untuk menambat mata wang ringgit kepada dolar Amerika telah menggalakan pelabur asing datang dengan kadar tukaran asing tetap dan menghalang spekulasi ke atas mata wang negara.

Tindakan ini telah menyelamatkan Ringgit Malaysia dari terus menggelongsor justeru menamatkan krisis kewangan.

Pemimpin-pemimpin ekonomi APEC komited untuk menumpukan usaha dalam merangka dasar bersama bagi menjana semula ekonomi di rantau ini.

Kini ketika Malaysia sekali lagi diberi kepercayaan menjadi tuan rumah kepada APEC 2020, dunia dikejutkan pula dengan COVID-19 yang telah meragut nyawa lebih sejuta penduduk dunia.

Ini tidak mematahkan semangat sekretariat APEC iaitu Kementerian Perdagangan Antarabangsa dan Industri (MITI) yang bekerja keras siang dan malam bagi menjayakan persidangan.

Pihak MITI bekerjasama rapat dengan kementerian-kementerian dan agensi-agensi kerajaan untuk memastikan mesyuarat-mesyuarat and forum-forum berkaitan berjalan dengan lancar.

Walaupun dianjurkan dalam alam maya, APEC 2020 tetap memberi peluang pekerjaan kepada rakyat Malaysia untuk mejayakan persidangan tersebut.

Kali ini, sesuai dengan keadaan semasa, Malaysia berusaha untuk merealisasikan platform perkongsian maklumat digital yang dipanggil APEC COVID-19 LIVE.

Platform yang dibentang di Mesyuarat Pegawai-Pegawai Kanan APEC 2020 September lalu bertujuan meraih campur tangan dasar, langkah-langkah, program dan inisiatif yang diguna pakai ekonomi APEC untuk menangani krisis kesihatan yang semakin meruncing ini.

Selain itu, turut disenaraikan di dalam agenda adalah bagaimana ekonomi APEC harus menghadapi era yang mencabar ini.

Pegawai-pegawai tertinggi dan para cendikiawan sering bertemu di dalam mesyuarat dan forum secara maya sejak awal lagi bagi membincangkan cara-cara menangani krisis ketika para saintis berlumba-lumba menghasilkan vaksin.

Di dalam kekalutan waktu yang tidak menentu, mereka tetap berkumpul untuk mencari jalan meneruskan kelangsungan hidup di zaman yang penuh mencabar.

Memang tidak dapat dinafikan dengan gelombang terbaharu melanda dunia, COVID-19 telah membantutkan perkembangan ekonomi tetapi mujurlah persidangan sebelum ini telah memikirkan mengenai inovasi dan teknologi digital yang banyak membantu norma baharu bekerja dan belajar dari rumah.

Seorang kakitangan swasta yang mencapai usia 55 tahun pada bulan April lalu bimbang pengeluaran wang Kumpulan Wang Simpanan Pekerja (KWSP) beliau kerana banyak pejabat ditutup.

Bayangkan terkejutnya beliau apabila mendapat panggilan dari KWSP memintanya ke mana-mana pejabat KWSP terdekat untuk menandatangani surat pengeluaran sekali gus membuktikan Perintah Kawalan Pergerakan (PKP) tidak menghalang mana-mana pihak dari menjalankan tugas seperti biasa.

Ketika negara menghadapi PKP pertengahan bulan Mac lalu, ekonomi terjejas teruk tetapi ini tidak menggangu persediaan mesyuarat-mesyuarat APEC.

Ramai pegawai MITI juga turut terlibat dalam usaha-usaha untuk mengenalpasti dan memantau industri-industri yang beroperasi semasa PKP. Para pegawai MITI berkerja siang malam, termasuk hari Sabtu dan Ahad, untuk memastikan misi mereka tercapai.

Kejayaan Malaysia dalam penganjuran APEC 2020 turut diabadikan melalui lukisan mural hasil tangan artis tempatan

Bagaimanapun, persidangan kali ini dikatakan paling mencabar kerana banyak penyelesaian yang dicari di dalam menghadapi pandemik.

Masih banyak yang perlu dilakukan untuk menghadapi cabaran masa depan. Berakhirnya pandemik suatu hari nanti tidak bererti semua masalah selesai.

Akan tetapi persidangan kali ini telah melangkaui masa dan jangkaan. Selari tema APEC 2020 iaitu Mengoptimumkan Potensi Insan Ke Arah Masa Depan Perkongsian Kemakmuran, sebarang usaha yang dilakukan oleh ekonomi-ekonomi APEC akan menyumbang kepada kemakmuran rakyat.

Pemimpin-pemimpin anggota APEC komited untuk menumpukan perhatian dan usaha dalam merangka dasar bersama bagi menjana kesan positif dan lestari demi melonjak tarak kehidupan rakyat mereka.

Dan berdasarkan apa yang telah dibincangkan and dipersetujui oleh para pemimpin ekonomi-ekonomi APEC tahun ini, semoga ekonomi Asia Pasifik dan dunia akan kembali pulih tahun hadapan.


Ismail Izzani Bangga Sudah Boleh Beli Seluar Dalam Sendiri

Kerjaya penyanyi Ismail Izzani kini dilihat semakin berkembang apabila dia ini menceburkan diri dalam bidang lakonan apabila muncul menerusi drama Lelaki Lingkungan Cinta.

Kalau dah bergelar artis, sudah pasti media sosial mereka sering menjadi perhatian. Baru-baru ini, perkongsian Ismail mencerusi perhatian apabila dia memuat naik gambar berada di sebuah kedai pakaian.

Penyanyi berusia 20 tahun itu dilihat sedang memegang seluar dalam dan berseloroh dengan mengatakan bahawa dia kini boleh berkahwin kerana sudah boleh membeli seluar dalam sendiri.

Menerusi posting itu, Ismail turut sertakan tanda pagar di perkongsian berkenaan bahawa ianya hanya gurauan semata-mata dan meminta maaf sekiranya tidak kelakar dan mengundang kecaman daripada pengikut.

Diruangan komen rata-rata netizen terhibur dengan perkongsian berkenaan. Malah, ibunya penyanyi era 1980-an Datin Suliza Salam turut meninggalkan komen pada entri berkenaan.

Kini menjalin hubungan cinta bersama penyanyi baru, Shalma Eliana, sebelum ini Ismail berkata dia enggan merahsiahkan perkara itu kerana baginya ia bukan suatu perkara yang salah hingga perlu disembunyikan.


Hael Husaini Sahkan Nabila Razali Bakal Beraksi Di AJL35

Menggantikan Nabila Razali mendendangkan lagu Peluang Kedua pada malam ketiga Separuh Akhir Muzik Muzik (SFMM) Ke-35, Hael Husaini berharap Nabila dapat menyanyikan lagu tersebut di AJL35 nanti.

Terbaru, menerusi satu perkongsian di Twitter, Hael mengesahkan bahawa Nabila akan menyanyikan lagunya sendiri, di pentas Anugerah Juara Lagu 35 (AJL35) yang dijangka berlangsung pada 7 Februari depan.

Menerusi perkongsian itu, Hael yang juga merupakan komposer lagu tersebut bersama MFMF mengucapkan selamat maju jaya buat Nabila yang pertama kali akan membuat persembahan di pentas besar itu.

Terdahulu, Nabila mengumumkan terpaksa menarik diri daripada bertanding dalam Separuh Akhir Muzik-Muzik 35 (SFMM35) selepas dinasihatkan oleh doktor untuk berehat berikutan keadaan kesihatannya yang tidak mengizinkan.


Bibir Senget Diserang Bell’s Palsy, Adibah Noor Kini Jalani Rawatan

Sebelum ini pelakon Faye Kusairi diserang Bell’s Palsy sehingga sebelah mukanya lumpuh, terbaru artis serba boleh Adibah Noor pula dilaporkan mengalami diserang masalah saraf muka sebelah kiri sejak tiga minggu lalu.

Adibah memaklumkan dia kini sedang menjalani rawatan fisioterapi sebanyak 12 sesi. Menceritakan apa yang berlaku Adibah berkata serangan itu terjadi ketika dia sedang berkumur untuk menggosok gigi.

“Sebenarnya perkara ini sudah berlaku tiga minggu lalu. Ketika itu saya perasan ketika berkumur sewaktu gosok gigi. Secara tiba-tiba air terpancut keluar dari mulut dan macam bocor.

“Jadi saya pun pergi ‘shooting ‘ dan dapati bibir tidak dapat nak mengucapkan kata-kata seperti biasa. Ia macam senget sikit,” katanya

Dalam pada itu Adibah berkata setelah menjalani 10 sesi rawatan terdapat banyak perubahan dan berharap keadaan semakin pulih. Ujarnya, keadaannya kini semakin pulihdan tidak perlu dimasukkan ke wad.

“Ikutkan ada dua sesi lagi. Sebab saya ambil 12 sesi. Kalau selepas ini saya rasa masih perlukan rawatan saya akan teruskan. Tapi, insya Allah mungkin selepas ini dalam lima ke enam kali lagi okay dah. Insya Allah,” katanya.


Cik B Makin Popular, Kacak Rasa Tak Dihargai

Sejak kebelakangan ini nama anak kepada usahawan kosmetik, Datuk Seri Vida iaitu Cik B semakin melonjak naik. Selepas muncul dalam satu drama dan keluar dengan lagu single, gadis itu kini bergelar pelawak pula.

Melihatkan kejayaan dan populariti dikecapi oleh Cik B, anak lelaki usahawan tersebut merasakan dirinya tidak dihargai. Bagaimanapun, DSV berkata kasih sayang terhadap anak-anaknya tidak berubah.

BACA: Tak Sangka Pandai Melawak, Aksi Cik B Buat Penonton Berdekah

Memuat naik mesej perbualan dengan Kacak, dimana anaknya berkata dia hanya tahu menghabiskan duit ibunya sahaja. Kacak seolah mengatakan dirinya kesunyian selepas ibunya dan Cik B sibuk menghadiri program televisyen.

Namun, DSV berkata Kacak tetap disayangi walaupun tumpuan ramai ramai kini lebih kepada Cik B.

“Kasihan Kacak. Dia rasa tidak dihargai dan rasa hanya tahu habiskan duit mama saja. Mama selalu cakap Cik B anak mama yang hebat. Kacak? Cik B boleh cari duit sendiri. Tetapi mama sayang semua anak mama,” tulisnya di Instagram.

Dalam pada itu, diruangan komen rata-rata netizen memberikan kata-kata semangat kepada Kacak mengatakan suatu hari nanti dia juga akan turut menempa nama seperti mana ibu dan kakaknya.


“Cuma Nak Menghalalkan, Bukan Buat Perkara Tak Baik”

Meskipun ramai yang teruja dan gembira dengan tindakannya melamar Uqasha Senrose ketika siaran langsung Anugerah MeleTOP ERA 2020 (AME2020), namun ada yang kurang senang dengan aksi Kamal Adli itu.

Bagaimanapun, Kamal berkata ia merupakan langkah pertama untuk menghalalkan hubungan mereka. Gembira dengan jawapan diberikan oleh Uqasha, dia menyerahkan urusan mereka untuk ke fasa seterusnya kepada Allah.

BACA: Kamal Adli Buat Kejutan Lamar Uqasha Senrose Di Pentas AME2020

“Yeay! ‘Yes’! Cuma nk menghalalkan, bukan buat perkara tak baik kan. Terima kasih atas doa tu, Amin. Yang lain serah pada Allah,” tulisnya di Instagram.

Dalam pada itu, Uqasha di Instagram mengatakan meskipun tidak memenangi mana-mana kategori pada malam itu namun dia sudah menang besar kerana lamaran secara langsung itu adalah hadiah paling bernilai.

“I’m so speechless, walaupun tak menang apa-apa tapi Uqasha menang lagi besar dari anugerah yang lain,” katanya.

Terdahulu, hangat diperkatakan kedua pelakon itu dikatakan sudah menghadiri kursus perkahwinan. Menerusi perkongsian video di Instagram, Michael Ang ada bertanyakan soalan tersebut pada Kamal dan Uqasha.


Haqiem Rusli Teringin Nak Berlakon, Tapi Tak Nak Sentuh Pelakon Wanita

Ramai penyanyi sebayanya terjun ke dalam bidang lakonan, penyanyi dan komposer Haqiem Rusli menyatakan hasrat teringin untuk berlakon namun mempunyai prinsip tidak akan bersentuhan dengan pelakon wanita.

Menurut Haqiem keinginan untuk berlakon tercetus selepas berborak dengan Datuk Rosyam Nor dan mahu mencuba sesuatu yang berbeza selain menyanyi sahaja.

BACA: Netizen Kagum Haqiem Rusli Curi Masa Solat Dulu Sebelum AME2020

“Selain menyanyi, saya sebenarnya teringin nak berlakon filem. Cuma, belum diberikan lagi peluang itu. Keinginan (berlakon) ini tercetus selepas berborak dengan Datuk Rosyam Nor selepas persembahan kami di Anugerah Juara Lagu 34 (AJL34) yang lalu.

“Mendengar sendiri pengalaman beliau, membuatkan saya mahu berlakon pula. Saya mahu tunjukkan sisi berbeza diri yang bukan sekadar seorang penyanyi sahaja.

“Bagaimanapun, sekiranya membabitkan babak seperti berpegangan tangan dengan pelakon wanita, saya takkan buat. Saya akan berjuang untuk perkara itu disebabkan mahu mengekalkan prinsip diri saya,” katanya.

Dalam pada itu, Haqiem mendedahkan dia ada menghubungi pengarah, Syamsul Yusof berkenaan peluang untuk berlakon. Ujarnya dia memilih Syamsul kerana sangat suka dengan hasil karya pengarah itu.

“Seperti baru-baru ini, saya ada hubungi Syamsul untuk menawarkan diri berlakon dalam nada bergurau. Mana tahu, hajat saya kesampaian. Syamsul pun kata nak bagi peluang, tapi tak pastilah jika dia sebenarnya serius. Namun, saya memang nak.

“Saya pilih Syamsul kerana memang suka dengan filem-filemnya dan berhasrat juga nak bekerja dengan dia. Bagi saya, dia sangat santai dan senang berborak berbanding takut pula jika berbual dengan pengarah lain yang lebih senior,” katanya.


Tak Sampai RM100 Satu Set, Produk Skin Care Ala Korea Ni Hanya Ada Di Watsons

Sebut sahaja bab penjagaan muka memang kami kaum wanita terutamanya akan teliti habis apa kelebihan yang ada pada sesuatu produk tu. Lagi-lagi kalau produk tu ada fungsi mencerahkan kulit wajah. Memang grab terus tak cakap banyak dah. Tapi kandungan lain pun kena juga lah tengok. Jangan rembat sebarangan takut-takut skincare  yang anda rembat tu tak sesuai untuk kulit wajah anda.

Bab skincare yang kami nak share ni tak perlu risau lagi dah, sebab kami payung anda skincare yang siap ada fungsi pencerahan kulit wajah dengan harga yang tak masuk akal. Yang pastinya skincare ni mampu buat anda jadi wajah ala-ala Korea look giteew!

Soal ingredients anda jangan ragu-ragu. Sebabnya skincare ini mengandungi sumber bahan dari Korea iaitu jeju tangerine yang berfungsi mencerahkan kulit, Habbatus Sauda yang berperanan sebagai anti-oksidan di dalam skincare ini dan Vitamin B3 yang akan menjadikan kulit wajah anda kurang melanin.

Alia skincare ni memang berbaloi jika anda grab. Lagi-lagi produk ni hanya boleh dapat di Watsons sahaja. Faham-faham lah drugstore macam Watsons ni bukan sebarangan produk boleh mendarat. So anda tak perlu risau okey!

Bercakap bab Alia skincare ni, produk ni memang sesuai untuk anda yang tercari-cari produk halal tetapi dalam masa yang sama inginkan wajah Korea look yang cerah tu. Ni lah jawapannya! Bukan tu sahaja, Alia skincare ni juga mampu memperbaiki daya tahanan kulit kepada yang baru dan akan mengembalikan pigmentasi.

Okey! Sekarang meh kami nak bagi tahu anda satu persatu kebaikan yang ada pada Alia skincare ni.

Kalau anda nak bertukar skincare mesti anda mencari pencuci muka terlebih dahulu dan nak tahu apa kelebihan yang ada pada pencuci muka baru anda tu kan?

Okey, dengan produk ni anda tak perlu risau. Pencuci muka untuk mencerahkan kulit oleh produk Alia ni mampu menghilangkan sel kulit mati dan kusam, mengetatkan pori dan sekaligus memberi keanjalan kulit bak semulajadi.

Part scrub wajah anda memang kena teliti habis. Jangan sampai tersalah pilih scrub. Bila anda tersalah pilih kulit anda akan jadi lebih kasar gara-gara anda tidak baca kandungannya terlebih dahulu.

Tapi dengan Pencerahan Scrub Muka Alia anda dah tak perlu risau. Bila anda apply scrub ini dia akan buatkan kulit anda menggelupas dengan lembut, mencerahkan sambil membersihkan liang pori dan menghilangkan kekasaran pada wajah anda.

Dalam rutin penjagaan wajah selain pencuci muka, toner juga penting untuk memberi result yang lebih baik pada wajah anda. Bila anda dah apply facial cleanser Alia, jangan lupa gunakan toner ni untuk menghilangkan jeragat pada wajah. Teskstur toner yang ringan, tidak berminyak dan mudah meresap ke dalam kulit wajah juga boleh buatkan anda lebih selesa dan tenang selepas menggunakannya.

Okey, moisturiser ni sangat perlu untuk anda yang kulit kering dan inginkan kelembapan setiap masa. Kelebihan yang ada pada moisturiser Alia ni adalah mampu mencerahkan dan menyuburkan kulit wajah sekaligus memperbaiki warna kulit dengan lebih lembut.

Yang penting moisturiser ini mampu menghindari sinar UVA / UVB dengan perlindungan SPF 30. Fuhh! Memang tak ragu-ragu lagi lah bila berdepan dengan cahaya matahari pun. Tak perlu risau kulit burn lepas ni. Nak kulit cantik grab ja moisturiser ni.

Waktu malam, time nak tidur tu jangan lupa pula apply krim pencerahan waktu malam ni. Sebab time  anda tidur dan berehat tu lah kulit wajah akan bekerja. Jadi bila anda apply night mousturiser ni ia boleh mengembalikan keanjalan kulit wajah semasa tidur dan mengurangkan pembentukan melanin. Yang paling penting kulit wajah anda akan lebih segar dan berseri-seri.

Dengan krim asas pencerah oleh Alia skincare ini akan bertindak menutupi cela pada wajah, memberikan kilauan pada kulit tanpa cela, melindungi dari sinaran UV dan pencemaran serta mampu buatkan tone kulit anda menjadi sekata.

Amacam anda dah baca kan apa kelebihan yang ada pada setiap produk keluaran Alia? Jadi ini lah masanya untuk anda buat pilihan. Bab harga memang memang awesome  habis lah. Jika anda tak percaya klik di sini untuk lihat sendiri harga setiap produk.

Jangan lupa terjah Watsons atau beli sahaja di sini untuk dapatkan produk pencerahan macam prduk Alia ni okey girls!


Penutup Tahun 2020, Ammar Alfian Berjaya Khatam Al-Quran Kali Ketiga

Pelbagai kontroversi terpalit dirinya tahun ini termasuklah perkahwinan yang dibina berakhir dengan perceraian, sebagai penutup tahun 2020, pelakon Ammar Alfian meluahkan rasa syukur berjaya khatam Al-Quran buat kali ketiga tahun ini.

Menurut Ammar, membaca kita suci Al-Quran itu merupakan satu cara untuk dia mendekatkan diri dengan Islam serta memperoleh ketenangan diri.

“Cara terbaik untuk mengakhiri tahun 2020 adalah dengan berkongsikan gambar diri sendiri bersama senaskah Al-Quran. Alhamdullilah saya akhirnya berjaya khatam Al-Quran untuk kali ketiga pada tahun ini. Kali pertama adalah ketika saya berumur 10 tahun dan kali keduanya ketika berusia 15 tahun.

“Sejujurnya bagi saya tidak sukar jika ingin cuba mendekatkan diri dengan Islam. Hanya melakukan perkara yang sederhana seperti berdoa dan membaca Al-Quran,” katanya.

Dalam pada itu, Ammar berkata kehidupannya lebih tenang dan damai apabila bercakap dengan Tuhan melalui doa serta mendoakan agar pengikutnya turut menemui cara sama dalam mencari keberkatan hidup.

“Ingatlah dengan mendirikan solat, kita berkomunikasi dengan Allah dan dengan membaca Al-Quran, Allah sedang berbicara dengan kamu.  Saya doakan semua orang menemui ketenangan hidup tidak kira di dunia dan akhirat,” katanya.


Krismas Shout Out! Bergambar Dengan Beruang Kutub Pun Boleh Menang Hadiah Eksklusif!

Jingle bells, jingle bells, Jingle all the way…Wahhh meriah betul. Tak lama jer lagi dah nak sambut Hari Natal!

Semestinya penganut agama Kristian dah tak sabar-sabar nak hiaskan rumah dengan hiasan semasa perayaan tu nanti kan?

Hah…sebut pasal perhiasan Krismas ni, anda dah usha belum perhiasan pokok Krismas di East Coast Mall? Serius cantik amat! Rasa macam dah kat luar negara dah…

Bertemakan konsep Christmas Winterland, hiasan pokok Krismas sambil dikelilingi dengan rumah ais, rusa, beruang kutub, pokok Krismas dan orang salji dah cukup membuatkan anda merasai bahang sambutan Krismas 25 Disember tu nanti!

Anda nak tahu tak apa yang best? Wowo…gais! Ada peraduan ambil gambar dengan dekorasi Christmas Winterland ni. Haa…Bukan saja-saja jer anda boleh ‘ootd’ situ tau.

Jadi antara 2 pemenang bertuah menangi hadiah eksklusif yang sememangnya awesome ini. Apa yang anda perlu buat mudah sahaja!

1. Follow East Coast Mall (Eastcoastmall) di Instagram
2. Ambil gambar anda bersama dekorasi Krismas (Christmas Winterland)
3. Jangan lupa letakkan Hashtag #Christmaswinterland @EastCoastMall

Jangan lupa Public kan profil Instagram anda tau. Barulah nanti nampak post anda tu.

1. 2 Pemenang akan dipilih.
2. Hanya untuk peraduan di Instagram sahaja.
3. Bermula 1 Disember 2020 sehingga 3 Januari 2020.
4. Hadiah hanya boleh diambil di East Coast Mall.
5. Mengikut terma dan syarat.

Anda nak tahu tak, bukan setakat peraduan bergambar dengan dekorasi Krismas yang gempak tu jer, anda juga boleh tebus hadiah Krismas bermula 11 Disember 2020 hingga 3 Januari 2021 di kaunter informasi dari 10 pagi hingga 10 malam.

Anda boleh tebus hadiah eksklusif dengan belanjakan RM350 dalam satu resit di East Coast Mall.

*Mengikut terma & syarat. Ingat! Limited sehingga 500 pembeli sahaja tau. Hanya satu penebusan bagi setiap pembeli setiap kempen. Sementara stok masih ada.

Laaa…ada lagi gais! Bermula 1 Disember 2020 hingga 3 Januari 2021, anda boleh sertailah Peraduan Pembeli Yang Paling Top dengan perbelanjaan minimum RM30* dalam satu resit sahaja. Hanya di East Coast Mall.

*Tertakluk kepada terma dan syarat. Tidak sah untuk penerimaan dari pengurup wang, slip urus niaga kad kredit / debit, resit tulisan tangan, pembayaran bil / utiliti, kad nilai store, transaksi tambah nilai, tiket filem, pembelian dengan rebat, ganjaran mata atau baucar tunai, penjualan yang dibuat dari pushcarts dan vendor di kawasan promosi.

So gais, jangan tunggu-tunggu lagi tau. Sempena Krismas ni, anda masuk jer peraduan dari East Coast Mall ni. Mana tahu anda salah seorang pemenang tu! Barulah meriah nak sambut Krismas tu nanti.


Tengah Chatting Dengan Elya Ke Tu?

Hari ini mesti ramai yang tengah berchatting dengan Elya kan? Elya ni dah mula femes bermula harini disebabkan ramai dah mula memohon i-Sinar.

Haa…pada anda yang blur-blur tak tahu siapa Elya ni, meh sikit teman nak kabo. Elya tu Chatbot KWSP. Dia juga Penasihat Online KWSP yang mana akan memberi nasihat kepada anda yang serba salah nak keluar atau tak simpanan anda tu.

Bukan itu jer, Elya juga akan memberikan anggaran berganda jika tidak mengeluarkan simpanan sehingga umur 55 tahun tau!

Kita bukan nak sembang bab Elya ni sebenarnya. Kami nak anda ambil tahu sikit berkenaan dengan duit simpanan KWSP ini.

Ye lah macam yang dicakapkan sebelum ni, KWSP adalah dana persaraan untuk masa depan anda. Tapi bila dah ramai berpusu-pusu nak ambil dan keluarkan duit simpanan tu nanti, mesti dah ‘kering’ duit anda itu. Dah tak ada untuk masa hadapan nanti.

Cuba anda bayangkan kalau tak ada KWSP ni, boleh ke anda menyimpan? Nak simpan sendiri? Erm rasanya duit tu dah ‘tinggal kenangan’ dah. Haha…Ye dok?

“Eh, itu kan duit kami. Biarlah kami nak ambil pun!” Betul duit KWSP ni adalah duit anda, tapi ini duit anda ini untuk masa tua nanti. Okay kalau anda tengok contoh di negara Jepun atau Singapura. Warga emas masih lagi kena kerja tau untuk tampung kehidupan. Sadis kan?

Masa tu badan pun dah tak kuat dah nak bekerja. Kesian sangat. Hari tua nanti, kalau tak ada simpanan KWSP ni maunya anda kena bekerja lagi dan lagi. Dah tua nanti nak kerja pun susah, dah sakit-sakit badan, faktor umur susah orang nak ambil bekerja. Leceh jadinya nanti.

Bila dah berumur nanti, masa anda hanya dengan anak-anak dan cucu-cucu jer. Nak kerja ni dah tak relevan lagi dah. Badan pun perlukan rehat juga.

Betul, kalau kita sekarang dah sengsara terutamanya disebabkan pandemik COVID-19 ini, anda boleh jer keluarkan KWSP anda namun sebaik-baiknya, anda make sure dulu semua bantuan kerajaan yang ada tu telah dimanfaatkan sepenuhnya.

Antara bantuan yang ada adalah Bantuan Khas NADMA, Bantuan Prihatin Rakyat (BPR), Bantuan Awal Persekolahan (BAP) serta banyak lagi bantuan yang anda boleh mohon!

Bukan itu jer, kerajaan pun ada juga sediakan pelbagai kemudahan untuk anda seperti Baucar RM50 diberikan kepada golongan B40 melalui Program Baucar Perlindungan Tenang serta kenaikan kadar bantuan warga emas dan bantuan penjagaan OKU serta pesakit kronik terlantar.

Walau bagaimanapun, kalau anda memang tengah susah, bolehlah keluarkan untuk menampung kehidupan anda. Memang ramai yang terkesan sekarang ini. Harapnya i-Sinar dapatlah membantu anda.

Jadi sebelum anda nak buat keputusan untuk keluarkan duit KWSP, anda fikir panjang dahulu. Kalau rasa sekarang ni masih mampu untuk tampung kehidupan, biarkan saja duit simpanan anda itu. Tapi kalau anda rasa anda perlukan sangat membuat pengeluaran dikala wabak pandemik ini ‘menyerang’ kita, gunakan sebaiknya okay.

Mungkin boleh gunakan sebagai modal berbisnes. Jangan tiba-tiba pula keluarkan duit KWSP semata-mata nak gayakan dengan kereta baharu. Ye lah tiba-tiba pula duit KWSP tu dijadikan downpayment nak beli kereta baharu. Uish sangat tak patut tau. Nak tunjuk ke jiran-jiran ke tu?

Melainkan…anda ada idea yang lebih bernas untuk nak gunakan duit KWSP anda itu untuk benda yang lebih berfaedah. Haa..contohnya, kalaulah anda salah seorang yang diberhentikan kerja sebabkan syarikat lama anda tu nak kecilkan operasi, anda boleh buat Grab Food.

Bolehlah gunakan pengeluaran duit KWSP itu untuk beli motosikal baharu untuk cari sumber pendapatan baru kan? Bukannya beli motor atau kereta baharu semata-mata nak menunjuk jer…nope!

Atau boleh dijadikan sebagai dana kecemasan. Kita tak tahu lagi bile pandemik ini akan berakhir so dana kecemasan ini boleh digunakan untuk keadaan dan situasi kecemasan yang diluar jangka. Jadi, kita mampu bersedia untuk menghadapi “worst case scenario”.

Apa-apapun semuanya di tangan anda. Fikir sehabis baik okay. Yang paling penting, jangan terburu-buru untuk buat keputusan!


BCL Tak Terfikir Langsung Untuk Kahwin Lagi

Genap sepuluh bulan pemergian suaminya, Allahyarham Ashraf Sinclair, penyanyi terkenal Indonesia Bunga Citra Lestari mengakui tidak terfikir langsung untuk berkahwin lagi.

Menjawab pertanyaan diajukan oleh penyanyi Maia Estianty pada satu temu bual untuk program AL El Dul Channel di platform YouTube, BCL berkata dia mengambil masa enam bulan untuk mendapat kekuatan diri.

BACA: BCL Ditegur Doktor, Buat Sendiri Ujian Swab Covid-19 Terhadap Kawan

“Sampai sekarang? Belum. Sejak dari hari pertama menjalani terapi memulihkan diri, setiap hari saya menangis. Kemudian, baru rasa diri kembali berfungsi.

“Itupun selepas lima atau enam bulan. Barulah saya berupaya melakukan sesuatu, terutama kembali bekerja,” katanya.

Dalam pada itu, BCL mengakui dirinya ibarat robot tanpa perasan ketika terpaksa menjayakan beberapa tuntutan kerja selepas suaminya meninggal dunia.

“Beberapa hari selepas itu, saya sudah kembali menyanyi, kemudian hadir ke Indonesian Idol. Sepuluh hari, saya menyanyi terus dan rasa diri seperti robot sahaja,” katanya.

Bagaimanapun, BCL meluahkan rasa syukur semangatnya kini semakin pulih malah kesedihan dialaminya juga berkurang.

Terdahulu, dunia hiburan tempatan dan Indonesia dikejutkan dengan berita kematian Ashraf pada 18 Februari lalu, akibat serangan jantung.


Kembali Aktif Di IG, Peminat Luah Rasa Rindu Pada Da’i Syed

Hampir seminggu dibebaskan daripada tahanan reman atas dakwaan salah laku seksual, pendakwah muda Da’i Syed atau nama sebenarnya Syed Shah Iqmal bin Syed Mohd Shaiful Jamalullai kembali aktif di Instagram.

Menerusi Insta Story, Da’i Syed dilihat ada memuat naik beberapa nukilan isi hatinya sepanjang dia berada di dalam lokap tahanan selama 13 hari.

Dalam pada itu, seorang rakannya yang juga penyanyi Ryan Deedat memuat naik video sedang makan bersama pendakwah tersebut di media sosial. Da’i Syed dilihat ceria, sempat mengalunkan sedikit lagu berbahasa Arab buat para peminat yang merinduinya.

Perkongsian video di TikTok itu mendapat pelbagai reaksi daripada peminatnya yang tidak sabar dan rindu untuk melihat Da’i Syed kembali beraksi di Live Instagram seperti biasa.


Tak Sanggup Tengok Tunang Sakit Kaki, Nabil Mahir Dipuji Bagi Kasut

Tampil bersama tunangnya di atas pentas untuk menyampaikan anugerah di Anugerah MeleTOP ERA2020 pada Ahad lalu, perkongsian Ayda Jebat menjadi perhatian ramai apabila berkongsikan momen selepas acara tersebut.

Menerusi video itu, Nabil Mahir dilihat memberikan kasut yang dipakai kepadanya berikutan tidak sanggup melihat Ayda sakit kaki kerana memakai kasut tumit tinggi.

Dalam entri tersebut, Ayda turut meluahkan rasa terharu dan bangga kerana memiliki pasangan yang sanggup berkorban melakukan perkara sedemikian tanpa rasa malu.

“Terima kasih kerana membawa kegembiraan di hati saya, keindahan ke dunia saya dan cinta kepada hidup saya. Terima kasih kerana mencintai saya dengan sepenuh hati sayang.

“Posing macho, cuba swipe left. Hati selembut sutera. Lelaki kata, bukan takut bini tapi sayang bini. Terima kasih untuk semuanya Wuvv,” tulisnya.

Diruangan komen, rata-rata netizen memuji tindakan Nabil yang disifatkan seorang lelaki bertangungjawab dan melayan bakal isterinya seperti seorang permaisuri. Kata netizen lagi, jika bertemu dengan lelaki seperti ini wanita itu sememangnya sangat bertuah.

Nabil dan Ayda mengikat tali pertunangan secara dalam talian pada 28 April lalu ketika Perintah Kawalan Pergerakan (PKP). Pasangan itu dijangka bakal melangsungkan perkahwinan pada 1 Januari depan.


Anak Semakin Aktif, Juliana Evans Bahagia Jadi Ibu

Usia anak sulungnya, Tengku Kamiliah Shariffuddin kini berusia 1 tahun 4 bulan, pelakon Che Puan Juliana Evans mengakui gembira melalui fasa kehidupannya sebagai seorang ibu.

Menurut Juliana, anaknya semakin aktif dan membuatkan kehidupannya gembira serta cerita sepanjang hari. Juliana turut berkongsikan, anaknya sudah mula bercakap dan aktif berlari sana sini.

“Kamiliah sangat aktif, hari-hari dia tak henti membuat saya kagum dengan apa yang dipelajarinya. Lagi-lagi sekarang, dia sudah mula bercakap dan lari sana sini, saya sangat sukakan fasa kehidupan sebagai seorang ibu sekarang ini,” katanya.

Juliana berkata pelbagai perkara yang dilalui dalam kehidupannya kini membuatkan dia menjadi seorang yang berbeza. Malah, Juliana turut meluahkan rasa syukur dengan kehidupan yang dimilikinya kini.

“Saya sudah bergelar ibu dan bahagia dengan perkahwinan dan anak saya, pada masa yang sama kerjaya saya juga berjalan dengan lancar,” ujarnya.

Juliana Evans mendirikan rumah tangga bersama Tengku Sharifuddin Tengku Sulaiman Shah pada April 2017 dan dikurniakan cahaya mata pada Julai tahun lalu.


Luah Rindu Pada Ibu & Abam, Ali Puteh Kerat Gambar Hidayah?

Menerusi satu perkongsian terbar di Instagram, pelawak Ali Puteh memuat naik foto serta meluahkan rasa rindu pada dua insan tersayang iaitu ibunya, Sabarah Arshad dan abangnya, Allahyarham Abam Bocey.

Dalam entri tersebut, Ali atau nama sebenarnya Syed Ali Mubarak Syed Mohd Ridzuan memaklumkan sudah lima hari dia tidak bertemu ibunya yang kini dirawat di hospital kerana belum lagi dibenarkan melawat.

BACA: Ibu Dikejarkan Ke Hospital Akibat Asma, Ali Puteh Mohon Doa Orang Ramai

“Rindu saat ni, mak masih di hospital sekarang ni dan masih belum sedar dari tidur. Doakan semoga mak sembuh ye. Tak ade ape yang mampu selain doa untuk mak kembali pulih.

“5 hari dah mak di hospital dan kami masih belum dibenarkan melawat mak…hampir 11 bulan dan abang pergi. Tengok gambar ni terasa macam baru semlam kami semua bersama,” katanya.

Menurut Ali, begitu kuat ujian Allah SWT buat dia dan keluarga. Namun, dia tetap percaya bahawa Allah menguji hambaNya tanda sayang dan terus istiqomah kepada-Nya.

Terdahulu, Ali menerusi satu perkongsian di Instagram memaklumkan ibunya, Sabariah, 63, dikejarkan ke bahagian kecemasan Hospital Selayang disebabkan serangan asma sejak Khamis lalu.

Dalam pada itu, foto keluarga yang dimuat naik oleh Ali itu menimbulkan persoalan, adakah gambar Hidayah dikerat?


9 Bulan Terpisah, Aliff Aziz Akhirnya Bertemu Isteri & Anak-Anak

Hampir setahun berada di Singapura dan terpisah dengan isterinya, Bella Astillah serta anak-anak, penyanyi dan pelakon Aliff Aziz akhirnya kembali ke Malaysia untuk bersama semula dengan keluarganya.

Aliff yang sebelum ini tidak dapat pulang ke Malaysia berikutan pandemik COVID-19, kembali ke pangkuan isteri dan anak-anaknya semalam.

BACA: Aliff Aziz Kembali Ke Malaysia Mulakan Hidup Baru Dengan Bella Astillah

Menerusi satu perkongsian video di Instagram, Bella berkongsikan momen pertemuan mereka selepas sembilan bulan terpisah. Malah, itu juga pertama kali Aliff memangku anak keduanya.

A post shared by B E L L A A S T I L L A H (@bellaastillah)

Perkongsian tersebut mendapat pelbagai reaksi daripada netizen yang meluahkan rasa syukur dan gembira apabila akhirnya keluarga itu bersatu semula serta mendoakan semoga kekal bahagia selamanya.


Netizen Kagum Haqiem Rusli Curi Masa Solat Dulu Sebelum AME2020

Dinobat sebagai Bintang Paling Popular (ABPBH33) bulan lalu dan semalam memenangi Top Top MeleTOP Lelaki di Anugerah MeleTOP ERA 2020, ternyata 2020 merupakan tahun terbaik buat Haqiem Rusli.

Meraih pelbagai kejayaan, ramai yang mengagumi penyanyi itu apabila baru-baru ini rakannya mendedahkan Haqiem sentiasa mengutamakan solat dan itulah sebenarnya rahsianya sentiasa murah rezeki.

Malah, semalam Haqiem juga tidak meninggalkan kewajipannya ketika menghadiri AME2020 apabila seorang jurufoto, Aqo Imran berkongsikan video penyanyi itu sedang menunaikan solat.

Bagaimanapun, tidak dapat dipastikan sama ada solat fardhu Maghrib atau Isyak tetapi Haqiem dilihat seperti sedang bersiap sebelum acara bermula.

Perkongsian video itu sekaligus mendapat pelbagai reaksi daripada netizne yang memuji sifat bertanggungjawab Haqiem dalam melaksanakan tugasnya untuk menunaikan solat.

Dalam pada itu, bagi netizen yang sentiasa mengikuti perkembangan penyanyi itu mengatakan Haqiem sememangnya sentiasa dahulukan solat walaupun dimana sahaja.

Seperti sudah dijangka ada yang mengecam tindakan berkongsikan video itu kepada umum seolah menunjuk-nunjuk, namun seorang netizen membalas dengan mengatakan bahawa di akhir zaman ini bukan mudah untuk menjaga solat.

Sekitar tahun 2018, tular sekeping foto menunjukkan Haqiem sedang menunaikan solat di belakang pentas. Difahamkan, foto tersebut telah diambil dan disebarkan oleh salah seorang peminatnya sendiri tanpa pengetahuannya.


“Teringat Nora Khatam Al-Quran Masa Ramadan Haritu”

Sejak beberapa lalu, perkongsian di Instagram Nora Danish menjadi perhatian ramai apabila pelakon itu dilihat tiak lokek untuk berkongsikan fgambar-gambar percutiannya bersama rakan-rakan di Langkawi.

Namun, ramai yang kurang senang dengan penampilan pelakon itu yang dilihat agak seksi. Paling menjadi bualan, foto memaparkan Nora memakai gaun warna pink paras lutut yang mendedahkan kulitnya yang putih melepak.

BACA: Nora Danish Gembira Anak Baru Usia 2 Tahun Dah Boleh Hafal Sifir

Rata-rata netizen membanjiri ruangan komen Instagram pelakon tersebut serta mengecam cara pemakaiannya yang tidak sesuai dengan statusnya sebagai ibu anak dua.

Kata netizen lagi, dengan keadaan dunia sekarang berdepan pandemik Covid-19 sepatutnya lebih mendekatkan diri kepada Allah. Ujar netizen lagi, Nora sememangnya cantik, namun lebih cantik jika berpakaian menutup aurat.

Dalam ada itu, ada yang mengaitkan pemakaiannya dengan video khatam Al-Quran yang dimuat naik olehnya dimana Nora menitiskan air mata kerana berjaya khatam pada 10 malam terakhir pada Ramadan lalu.

Meskipun pelbagai kata-kata negatif dan kecaman diterima, namun Nora enggan ambil pusing dengan apa yang diperkatakan netizen.


Elizabeth Tan Akui Lebih Senang Berkawan Dengan Lelaki

Meskipun hanya terbabit dua babak dalam filem Gila Gusti, penyanyi dan pelakon Elizabeth Tan tetap berasa teruja. Tampil sebagai ‘announcer’ dalam gelanggang gusti, namun bagi Elizabeth ianya sudah memadai.

Elizabeth atau lebih mesra dengan panggilan Lizzie berkata dia sememangnya minat dengan sukan gusti, malah turut menyertai kelas MMA (Mixed Martial Arts). Ujarnya, dia menerima watak tersebut kerana minatnya dalam dunia lakonan.

“Lagipun saya memang minat ‘combat sports’. Saya minat UFC (Ultimate Fighting Championship) dan MMA (Mixed Martial Arts). Saya masih lagi ke kelas MMA hampir setiap minggu.

“Ia kelas secara peribadi dan saya boleh sesuaikan masa ikut kelapangan. Berkenaan gusti, ia pengalaman pertama dan bagi saya ia sesuatu yang menghiburkan,” katanya.

Akui pandemik Covid-19 turut memberi kesan terhadap kerjaya seninya, Lizzy berkata dia tidak hanya berpeluk tubuh dan memulakan perniagaan dengan menjual baju jenama untuk lelaki. Katanya lagi, dia tidak boleh bergantung pada kariernya sebagai pelakon dan penyanyi semata-mata.

“Saya tidak duduk diam apabila memulakan perniagaan sendiri dengan jual baju jenama Izzi untuk lelaki. Kebanyakan kawan-kawan saya lelaki.

“Saya percaya saya tak boleh bergantung kepada karier ini selamanya. Ini faktor saya mulakan perniagaan. Kalau dah tua nanti sekurang-kurangnya saya sudah ada simpanan. Saya mencuba dan ia adalah pencapaian saya tahun ini,” katanya.

Sejak kebelakangan ini foto yang dimuat naik olehnya menjadi perhatian ramai, Lizzy tidak menafikan penampilan dirinya yang seksi menjadi faktor diminati ramai golongan lelaki.

“Mungkin juga. Saya rasa pengurusan pertama saya lengkapkan saya dengan imej begini atau macam ‘The Girl Next Door’ yang semua orang boleh terima dan semua lelaki boleh terima.

“Lagipun saya lebih senang berkawan dengan lelaki berbanding wanita. Kebanyakan kawan-kawan juga lelaki. Kalau dikatakan penampilan saya di media sosial ‘mengundang’ tumpuan lelaki, selagi mama saya tak cakap apa-apa, saya okay.

“Jika dia kata sesuatu barulah saya akan padam gambar itu dari media sosial. Dah tentu saya dapat banyak mesej mengarut tapi saya buat tak tahu,” katanya.

Dalam pada itu, Lizzy merancang untuk berkahwin dalam tempoh tiga tahun lagi, bagaimanapun dia enggan membuka mulut sama ada sudah mempunyai calon atau tidak buat masa ini.

“Saya sudah merancang kahwin lagi tiga tahun. Ini memang betul. Saya tak boleh tunggu lama lagi. Sekarang usia saya sudah 27 tahun dan tiga tahun lagi amat sesuai untuk berkahwin.

“Berkenaan calon, saya belum boleh jawab. Mungkin ada dan mungkin tak. Sukar untuk saya mengaku kerana kebanyakan peminat saya adalah lelaki,” katanya.


YES! Promosi Datang Lagi, Kali Ini Sambil Membeli Boleh Buat Kenyang Perut!

OMG guys, masuk sahaja bulan Disember memang anda akan dihantui dengan pelbagai promosi yang kaw-kaw. Paling penting sambil anda membeli tu, anda boleh menikmati barangan tersebut dengan tenang sampai kenyang lah perut tu.

Betul kami tak tipu, anda akan kenyang bila rebut promosi barangan ni. Year End Sale (YES) kali ni memang berbaloi gila!

Origina Year End Sale Pack kali ni akan buat anda tak senang duduk bila anda boleh grab 15 minuman (3 pouch setiap flavor!) yang sedap ni sekaligus. Bab harga jangan risau, nama pun YES kan sudah semestinya harga menjunam!

Ha! Sebelum kami terlupa setiap pack akan ada flavour ORIGINA Susu Perisa Coklat 200ml, ORIGINA Teh Tarik/Teh Susu 200ml, ORIGINA Susu Perisa Strawberry 200ml, ORIGINA Susu Perasa Kurma / Susu Tamar 200ml dan ORIGINA Coffee Latte 200ml. Anda akan dapat 3 uncang setiap flavour.

Paling best, anda boleh dapat dapat Planner Book 2021 lagi tau. Semantara stok masih ada ni apa kata anda grab jer terus.

Okey kami tak nak bagi anda terliur sangat dengan promosi yang akan tamat pada 31 Disember ini. Apa kata kami belanja anda cara paling mudah untuk anda grab promosi ini.

Langkah 2: Cari & ‘Add to Cart‘ ORIGINA YES PACK (15 PCS/PACK). Minima pembelian ialah 1 Pack (15 x 200ml) pada harga RM 75.00 tidak termasuk kos penghantaran.

Okey, tu ja langkah yang perlu anda ikut untuk grab YES by Origina ni. Mudah kan? Jadi apa tunggu lagi? Jom ramai-ramai kita membeli! ~Rasa nak minum, nak minum, pilihlah Origina! Maklumat lanjut layari laman rasmi Origina dan Instagram Origina.


“Harap Trend Melamar Secara Terang-Terangan Dihentikan” – PU Rahmat

Sejak malam tadi hangat diperkatakan apabila pelakon Kamal Adli membuat kejutan melamar Uqasha Senrose di pentas Anugerah MeleTOP Era 2020 yang sehingga kini masih lagi menjadi bualan ramai.

Bagaimanapun perkara itu mendapat perhatian Pencetus Ummah (PU) Rahmat Ikhsan yang tampil menitipkan nasihat mengenai lamaran secara terang-terangan mengikut hukum Islam dan mengapa ianya tidak dianjurkan.

BACA: Kamal Adli Buat Kejutan Lamar Uqasha Senrose Di Pentas AME2020

Menurut PU Rahmat, Islam tidak mahu wanita berada dalam serba salah atau tekanan ketika menerima lamaran lelaki. Ujarnya, ada yang wanita yang kuat untuk mengatakan tidak, namun ada wanita yang akan kasihan dan tidak mampu untuk menolak.

Katanya, melamar secara terangan tidak dianjurkan dalam Islam kerana untuk menjaga air muka lelaki jika lamaran mereka ditolak. Jelasnya lagi, pernikahan bukan sahaja melibatkan dua jiwa tetapi dua buah keluarga.

Meluahkan rasa gembira atas kejayaan lamaran Kamal Adli dan Uqasha serta mendoakan kebahagiaan mereka, bagaimanapun PU Rahmat berharap agar jangan terlalu mengikut trend barat dan melamar secara terang-terangan dapat dihentikan.

“Saya gembira atas kejayaan lamaran kamal adli dan Uqasha Senrose dan mendoakan kebahagiaan mereka, semoga mereka dikurniakan anak yang soleh dan solehah.


Noraniza Idris, Michael Ang Akhirnya Berdamai

Persengketaan antara pengarah dan pelakon Michael Ang dan Ratu Etrnik Kreatif, Noraniza Idris berakhir apabila kedua-dua mereka bertemu empat mata dan berdamai di pentas AME200 malam semalam.

Mengambil peluang untuk saling bermaafan, Michael berkata sejak awal lagi dia tidak ada masalah untuk bertemu dengan Noraniza. Mike mengakui mungkin caranya kasar namun pendapatnya di Twitter itu hanya luahan jujur.

“Saya sebenarnya tak ada masalah untuk bertemu dan minta maaf dengan Kaka Ani, mungkin cara saya kasar dan kelihatan seperti ada masalah personal.

“Tapi apabila saya meluahkan pendapat di Twitter, ia adalah luahan jujur sebagai seorang peminat program realiti dan bukannya sebagai rakan seindustri.

“Lpeas ini rasanya saya tak akan berhenti berkongsi pendapat jujur itu pada masa akan datang sebab orang pun tahu mulut saya macam mana kan,” katanya.

Sementara itu, Noraniza berkata dia mahu bertemu Michael bukan untuk bertikam lidah tetapi hanya ingin mengenali pengarah itu dengan lebih dekat. Selepas berjumpa, Noraniza mengakui Michael seorang yang baik.

“Saya nak jumpa Mike sebab nak lihat orangnya bagaimana. Ada orang kita tengok dia lantang berkata-kata tapi hatinya tak begitu seperti Azwan Ali.

“Bila saya jumpa Mike, ternyata orangnya baik. Jadi saya ingin memohon maaf secara terbuka kepada Michael di atas segala apa yang berlaku sebelm ini,” katanya.


Netizen Pertikai Siti Nordiana Menang Empat Anugerah Di AME2020

Semalam berlangsungnya Anugerah Meletop Era 2020 (AME2020) yang berlangsung dari Pusat Konvensyen Antarabangsa Putrajaya (PICC). Mengikut prosedur operasi standard (SOP) ditetapkan, namun acara berlangsung penuh meriah.

Pelakon, penyanyi dan pengacara, Siti Nordiana sekali lagi dinobat sebagai Top Top MeleTOP Wanita buat kali kedua berturut-turut dan Haqiem Rusli telah dinobatkan sebagai Top Top MeleTOP Lelaki.

Membolot empat kemenangan semalam, bagaimanapun ada segelintir netizen mempertikaikan kemenangan Siti Nordiana. Malah, ada yang terkejut apabila Siti Nordiana memenangi kategori Artis Versatil kerana ada ramai yang lebih berbakat.

Bagaimanapun, ramai yang menjangkakan Siti Nordiana akan menang banyak pada malam tersebut kerana mempunyai kelab peminat yang ramai dan kuat sehingga artis kesayangan mereka boleh menang sehingga empat kategori.

Tidak kurang juga ada yang meluahkan rasa bosan kerana melihat artis yang sama sahaja menang sehinggakan ada yang menggelar acara tersebut ‘Anugerah Siti Nordiana’.

Selain memenangi anugerah Top Top MeleTOP Wanita, Siti Nordiana turut memenangi anugerah Artis Versatil MeleTOP, Group/Duo MeleTOP dan Artis Top Top MeleTOPGrup/Duo. Untuk pengetahuan anda, kesemua pemenang telah dipilih berdasarkan undian daripada peminat melalui laman web rasmi.


“Berhenti Tanya Tentang Soal Jodoh Saya”

Setelah hampir dua tahun, sebelum ini pelakon Nazim Othman pernah mengatakan pintu hatinya sudah terbuka untuk mendirikan rumah tangga buat kali kedua dan tidak akan putus berdoa agar dipertemukan jodoh.

Bagaimanapun, baru-baru ini menerusi satu perkongsian di Insta Story, Nazim meminta agar mereka di luar sana supaya berhenti bertanyakan dirinya mengenai soal jodoh atau pun hal perkahwinan.

BACA: Mowgli Dewasa, Peminat Tak Keruan Tengok Nazim Othman Tak Berbaju

Nazim berkata dia mahu menyayangi dirinya sendiri terlebih dahulu sebelum membuat keputusan untuk mempunyai pasangan hidup. Ujarnya, sayangi diri sendiri adalah perkara penting sebelum menyayangi orang lain.

“Sayang diri sendiri kini menjadi keutamaan. Jika kita disayangi orang lain, itu adalah bonus. Tetapi kuasa mencintai diri sendiri tidak ternilai,” tulisnya.

Terdahulu, Nazim Othman mendirikan rumah tangga bersama dengna pelakon Bella Dally pada 10 September 2016 namun mahligai rumah tangga mereka hanya mampu bertahan dua tahun sebelum bercerai pada Mei 2018.


“Jangan Persenda Urusan Jodoh Saya, Semua Itu Urusan Allah”

Isu jodoh pelawak Zizan Razak kembali hangat diperkatakan selepas Kamal Adli membuat kejutan melamar Uqasha Senrose semasa siaran langsung Anugerah MeleTOP Era 2020 (AME 2020) malam tadi.

Reaksinya pada malam itu menjadi bualan ramai, Zizan berkata dia hanya memberikan reaksi sporting untuk menjadikan program itu lebih menarik dan dia tidak tahu menahu mengenai lamaran Kamal pada Uqasha itu.

“Melihat apa yang berlaku malam ini (tadi) menjadi perbualan dalam media sosial tentang jodoh saya selepas Kamal Adli melamar Uqasha Senrose di pentas AME2020.

“Maaf saya katakan apa yang berlaku malam pun bukan rancangan saya dan saya tidak tahu. Saya cuma memberi respons yang ‘sporting’ untuk memberikan program nampak ‘best’,” katanya.

Seolah kecewa urusan jodohnya dipersenda ramai, Zizan meluahkan rasa menerusi Instagram miliknya. Ujarnya, dia percaya bahawa jodoh, ajal dan maut bukan terletak di tangan manusia sebaliknya urusan Allah.

“Dan bila sebut bab jodoh saya tidaklah sebangsat itu dan seperti yang anda sangkakan. Segalanya saya serahkan pada Allah. Kerana jodoh ajal maut itu bukan urusan kita dan semestinya Dia,” katanya.

Terdahulu, Zizan pernah menjalin hubungan cinta dengan pelakon Juliana Evans dan juga Emma Maembong namun terputus di tengah jalan. Malah, Mira Filzah juga tidak terlepas dari kontroversi percintaan bersama pelawak berusia 36 tahun itu.


Haqiem Rusli, Siti Nordiana Bolot Anugerah MeleTOP ERA 2020

Anugerah MeleTop Era 2020 (AME 2020) yang berlangsung sebentar tadi menyaksikan Haqiem Rusli dinobat sebagai Top Top Meletop bagi kategori Lelaki.

Manakala Siti Nordiana pula sekali lagi memenangi Top Top MeleTOP bagi kategori Wanita buat dua tahun berturut-turut serta berjaya membawa pulang anugerah Artis Versatil MeleTOP

AME2020 yang diacarakan Nabil Ahmad bersama Jihan Muse dan Zizan Razak. Selain itu AME2020 turut dihiburkan dengan persembahan daripada Floor88, Yonnyboii, Zynakal, Anuar Zain, Ernie Zakri, Aina Abdul, K-Clique, Dolla, Anuar Zain dan ramai lagi.

— Top Top MeleTOP Lelaki — Haqiem Rusli
– Top Top MeleTOP Wanita — Siti Nordiana
— Top Top MeleTOP Group/Duo – Siti Nordiana & Khai Bahar
– Fesyen MeleTOP — Syafiq Kyle
– Si Cilik MeleTOP — Alisa Aisya
– Artis Baharu MeleTOP — Han Byul
– Couple MeleTOP — Hanis Zalikha & Hairul Azreen
— Influencer MeleTOP — Syahmi Sazli Production
— Artis Versatil MeleTOP — Siti Nordiana
– Grup/Duo MeleTOP — Siti Nordiana & Khai Bahar
– Penyanyi MeleTOP — Haqiem Rusli
– Lagu MeleTOP — Lembah Kesepian (Haqiem Rusli)
– Program MeleTOP — Sepahtu Reunion 2019 (Akhir)
– Drama MeleTOP — Sweet Dreams
– Pelakon TV MeleTOP — Ben Amir
– Hos MeleTOP — Alif Satar
– Filem MeleTOP — Ejen Ali
– Bintang Filem MeleTOP — Syafiq Kyle
— Anugerah Khas MeleTOP — Datuk Seri Dr Noor Hisham
— Anugerah Wira MeleTop — Ustaz Ebit Lew


Kamal Adli Buat Kejutan Lamar Uqasha Senrose Di Pentas AME2020

Keserasian Kamal Adli dan Uqasha Senrose di dalam drama gandingan mereka dan di luar set penggambaran membuatkan ramai mahu melihat mereka bercinta. Namun, segala teka-teki terjawab apabila Kamal membuat kejutan melamar Uqasha di pentas Anugerah Meletop Era 2020 sebentar tadi.

Kamal dan Uqasha menjadi artis untuk menyampaikan anugerah pada acara tersebut, selesai sahaja dua anugerah, Kamal secara tiba-tiba memaklumkan dia ada pengumuman penting untuk disampaikan kepada umum.

BACA: Foto Berpelukan, Netizen Seru Uqasha & Kamal Adli Cepat Nikah

Lebih mengejutkan, Kamal secara tiba-tiba melutut dan melamar Uqasha. Kamal turut bertanyakan adakah Uqasha sudi berkahwin dengannya dan Uqasha memberi jawapan ‘ya’. Aksi Kamal itu ternyata mengejutkan penonton dan rata-rata bersorak dengan perkhabaran gembira itu.

Terdahulu, hangat diperkatakan kedua pelakon itu dikatakan sudah menghadiri kursus perkahwinan. Menerusi perkongsian video di Instagram, Michael Ang ada bertanyakan soalan tersebut pada Kamal dan Uqasha.


Tak Tahan Dikecam & Dihina, Wani Comel Buat Laporan Polis

Tidak tahan dengan pelbagai kecaman, fitnah serta komen bebaur body shaming dilemparkan terhadap dirinya, gadis obesiti, Wani Comel memaklumkan dia sudah pun membuat laporan polis.

Wani atau nama sebenarnya Nurul Airawani Nazira Ibrahim berkata dia berasa kesal dengan sikap indidivu yang suka menggangu kehidupannya sehingga mengaitkan arwah ayahnya sedangkan dia tidak pernah menganggu sesiapa.

BACA: Dapat Sumbangan RM1,000, Wani Comel Gembira Dapat Kirim Duit Ibu Di Kampung

“Selesai report polis terhadap mereka yg tak henti henti ganggu hidup saya dan keluarga saya.Saya juga perlu kehidupan. Saya tak ganggu sesiapa pun tapi kenapa semua diluar sana tak habis habis ganggu saya.Kecam saya dan ahli keluarga saya hingga ke arwah ayah saya.

“Dan ada yg samakan saya dengan muka Pembunuh. Apa dosa saya pada awak semua? Adakah saya tak berhak utk hidup seperti mana orang lain? Kenapa masih tak sudah sudah memburukkan saya hina fizikal tubuh badan saya. Adakah saya keji dan jijik sangat di mata anda semua?,” katanya.

Dalam pada itu, Wani turut mendedahkan identiti individu tidak bertanggungjawab yang meninggalkan komen berbaur hinaan menerusi Instagram. Ujarnya lagi, dia harap semua lebih berhati-hati sebelum memberikan komen.

“Pihak saya juga telah dapat mengesan siapa pemilik IG yang guna akauan palsu, maklumat mereka semua saya dah dapat dan saya dah buat laporan polis.

“Saya harap pada semua berhati-hati dalam setiap penulisan. Negara kita ada undang-undang. Hari ini saya teruk dikecam. Esok lusa siapa tahu, apa yang jadi pada saya hari ini akan kena pada keluarga korang pula,” katanya.

Terdahulu, nama Wani Comel hangat diperkatakan apabila gadis itu membuat pendedahan mendakwa diperdaya dengan janji manis usahawan kosmetik berhubung pelantikannya sebagai duta produk pelangsingan.


Ainan Tasneem Selamat Lahirkan Sepasang Kembar Secara Normal

Tahniah diucapkan kepada penyanyi Ainan Tasneem yang selamat melahirkan sepasang bayi kembar di sebuah pusat perubatan di Shah Alam pada Jumaat lalu.

Perkhabaran gembira itu diumumkan oleh Ainan menerusi Instagram miliknya serta meluahkan rasa syukur kedua anak-anaknya selamat dilahirkan secara normal.

BACA: Hamil Sepasang Anak Kembar, Ainan Tasneem Harap Dapat Bersalin Normal

“Ainan telah selamat melahirkan sepasang bayi kembar yang soleh dan solehah pada hari Jumaat hari yang barakah, 18 Disember di Hospital Salam Shah Alam pada pukul 11.52am dan 12.11pm.

“Alhamdulillah Ainan direzekikan untuk melahirkan kedua mereka dengan selamat secara normal. Semuanya dengan izin Allah dan asbab memilih untuk melahirkan dengan Dr Siti Mariam yang sangat handal dalam mengendalikan kelahiran kembar,” tulisnya.

Dalam entri itu, Ainan turut memuat naik video kedua anak kembarnya namun tidak didedahkan wajahnya kepada umum. Ainan turut menitipkan doa semoga anaknya menjadi hafiz dan hafizah serta anak yang penyejuk hati serta berbakti kepada semua.


Tak Mahu Ambil Risiko, Elfira Loy Elak Bawa Anak Keluar Rumah

Apabila bergelar ibu, sudah pasti anak sentiasa menjadi keutamaan termasuklah pelakon Elfira Loy yang sedikit paranoid tentang soal keselamatan dan nyawa keluarganya berikutan pandemik COVID-19 melanda negara.

Menurut Elfira, bimbang seandainya lalai dalam mematuhi prosedur operasi standard (SOP) sehingga memudaratkan diri, anak, suami dan orang terdekat, dia tidak akan lama jika berada di luar.

BACA: Elfira Loy Dedah Suami Kena Hafal Surah Al-Mulk Sebelum Nikah

“Saya sampai satu tahap bimbang jika lalai dan tersilap langkah dalam mematuhi SOP, ia akan memudaratkan diri, anak, suami dan orang terdekat. Kalau boleh saya tak nak lama-lama berada di luar.

“Kita punyalah jaga SOP dan berhati-hati, tapi rasa sedih apabila ada segelintir yang ambil mudah bab itu. Ada yang macam tak makan saman walaupun akan dikompaun RM1000 jika tidak memakainya.

“Tapi kalau kita sama-sama sepakat menjaga diri dan sekeliling terutama dengan memakai pelitup muka, itu sudah bagus,” katanya.

Dalam pada itu, Elfira berkata dia lebih selesa berkongsikan momen dan perkembangan anaknya di rumah tanpa perlu dibawa keluar berjalan bertemu orang ramai.

“Saban hari ada saja keletahnya yang mencuit hati. Saya tak ketinggalan berkongsi apa saja detik atau momen indah fasanya bertambah umur di Instagram. Cuma anak saya ini kategori ‘baby PKP’.

“Dia tak berjumpa sangat dengan orang di luar dan masanya pun banyak dihabiskan di rumah. Saya tak mahu ambil risiko. Dia juga jenis happy go lucky dan gemar tersenyum.

“Cuma kalau ada orang datang rumah, dia susah nak mendekati mereka dan ambil masa untuk mesra. Dia macam seolah-olah tahu dengan sitasi pandemik sekarang,” katanya.


Tiada Niat Nak Melucah, Shuib Sepahtu Mohon Maaf

Hangat diperkatakan mengenai apabila aksinya memarut kelapa pada program Sepahtu Live Reunion didakwa berunsur lucah beberapa hari lalu, pelawak Shuib Sepahtu tampil membuat permohonan maaf secara terbuka.

Tiada niat untuk melucah sebaliknya hanya untuk melawak, Shuib berkata adegan tersebut tidak membawa maksud apa-apa dan dia tidak sangka ianya menjadi kontroversi.

BACA: Akaun Tinggal RM500, Sarah Dedah Pernah Hidup Susah Dengan Shuib

“Babak tu dah jadi kontroversi pula. Jadi di sini saya dengan rendah dirilah nak memohon maaf kepada mereka yang terasa hati, kepada mereka yang rasa babak tersebut tidak patut dilakukan.

“Saya nak beritahu, ikhlas daripada hati saya, ketika melakukan babak itu, saya tidak ada maksudkan apa-apa. Tak ada nak pergi ke lucah ke, tak ada.

“Saya hanya nak buatkan orang ketawa sahaja. Tiada niat apa-apa. Tapi itulah, kalau kata ada yang terasa hati, saya minta maaf banyak-banyak,” katanya.

Dalam pada itu, menerusi video yang dimuat naik di Instagram itu, Shuib turut berjanji tidak akan mengulangi lagi perkara sama dan meminta penonton agar terus memberi sokongan terhadap program mereka itu.

“Insya Allah, ke depan saya tidak akan buat lagilah benda-benda yang macam itu,” katanya yang turut meminta ramai agar terus menyokong program lawak berkenaan,” katanya.


“Kalau Tak Suka, Tak Payah Tengok”

Sudah lebih tiga bulan melayari bahtera alam rumah tangga, pelakon serta pengacara terkenal, Mira Filzah dilihat sering berkongsikan video dengan suaminya, Wan Emir Astar di laman YouTube.

Menurut Mira, dia kembali rajin memuat naik video di laman YouTube diberi nama #EmirAmirah itu disebabkan ingin berkongsikan aktiviti harian bersama suami.`

“Akaun YouTube itu memang saya wujudkan untuk kongsi aktiviti bersama suami. Kalau untuk diri sendiri, memang saya tak buat.

“Sebab saluran itu sudah ada nama dan saya pun mula buat vlog sekitar 2017 tapi tidak menjadi kerana saya rasa malas. Jadi, bila bersama suami, kami rasa boleh buat kandungan bersama,” katanya.

Tidak terlepas daripada komen sinis netizen termasuklah ada yang meluat melihat kemesraan dipaparkan, Mira menganggap perkara itu normal dan netizen meminta untuk abaikan sahaja video mereka jika tidak berkenan.

“Meluat dan mengecam itu kita tak boleh nak kawal. Saya pun tak paksa tengok. Kalau tak suka, tak payah tengoklah. Janganlah tak suka tapi tetap tengok juga selepas itu mengecam saya. Tak baik,” katanya.


Pengarah Puji Nadia Brian Masih Ceria Meskipun Ada Masalah Rumah Tangga

Meskipun pergolakan rumah tangganya sedang hangat diperkatakan, namun pelakon Nadia Brian tetap tenang menjalani kehidupan seperti biasa dan sedikit tidak mengganggu kerjaya seninya.

Nadia kini sibuk menjalani penggambaran drama Aku Yang Kau Gelar Isteri, pengarah dan penerbit drama tersebut iaitu Shuhaimi Lua mendedahkan pelakon itu tetap profesional walapun berdepan ujian rumah tangga.

“Tipulah kalau saya tak tahu apa berlaku. Dia ada bercerita kerana kami memang rapat sejak awal karier dia lagi tapi apa yang saya boleh kata dia tak bawa masalah itu ke set saya, semua pelakon ceria macam biasa, tak nampak lagi mengganggu proses penggambaran.

“Sebenarnya kontroversi rumah tangga Nadia ini dah bermula sejak penggambaran drama Rudy Vs Julie, semasa itu dah hangat orang memperkatakan mengenai hal itu.

“Namun dia masih mampu jadi profesional semasa berlakon dan tak bawa masalah ke lokasi penggambaran. Saya ada bagi nasihat kena berjumpa dan berbincang untuk cari jalan penyelesaian, ada sahaja artis lain berdepan masalah rumah tangga tapi pengakhirannya mereka baik-baik sahaja,” katanya.

Minggu lalu hangat diperkatakan apabila suaminya, Muizz Nasruddin mendakwa melihat pelakon itu curang di depan matanya serta mempunyai bukti isterinya bersama lain di sebuah hotel.

Sehingga kini Nadia masih mendiamkan diri daripada media dan hanya meluahkan kekecewaan di laman Instagram.


Suami Bangga Mira Filzah Raih Anugerah Nona Superwoman 2020

Tahun 2020 boleh dikatakan tahun terbaik buat Mira Filzah, selain baru sahaja mendirikan rumah tangga, Mira turut dicalonkan 100 wanita tercantik dunia oleh oleh media bebas antarabangsa, TC Candler.

Bukan itu sahaja, pelakon dan pengacara terkenal itu juga urut menerima anugerah NONA Superwoman Award bagi kategori Influencer NONA yang berlangsung semalam.

“Syukur Alhamdulillah, tahniah isteriku. Semoga awak akan sentiasa bersinar menjadi inspirasi yang baik.  Saya lihat banyak kebaikan dalam diri awak, Amirah dan awak sentiasa berkongsi serta menyebarkannya ke seluruh dunia.

“Semoga Allah merahmati dan melindungi awak sehingga akhir masa. Tahniah sayangku,” tulis Emir di ruangan posting tersebut.

Menerusi Instagram, suaminya, Wan Emir Astar memuat naik satu perkongsian istimewa meluahkan rasa bangga terhadap kejayaan isterinya itu. Wan Emir turut mendoakan agar isterinya itu terus menjadi inspirasi ramai dan dirahmati oleh Allah.

Perkongsian Wan Emir itu menerima pelbagai reaksi daripada netizen yang tidak ketinggalan untuk menzahirkan ucapan tahniah diatas pencapaian dan kejayaan diraih pelakon itu.


Tak Sangka Pandai Melawak, Aksi Cik B Buat Penonton Berdekah

Program Muzikal Lawak Superstar telah pun kembali untuk musim yang kedua yang dibarisi juri hebat seperti Awie, Fazura dan Zul Ariffin. Kali ini paling menjadi perhatian ramai anak usahawan kosmetik, Datuk Seri Vida iaitu Cik B.

Tampil menerusi kumpulan ABC terdiri daripada Achok dan Chiwan (Chilok) serta Cik B ternyata pesembahan mereka mendapat lima bintang daripada pihak juri.

Malah, sebaik sahaja Cik B muncul di pentas, ramai yang sudah berdekah melihat gayanya yang tersendiri dan menghiburkan. Para juri juga turut dilihat ketawa dengan lawak Cik B.

Menerusi satu muat naik di Instagram Astro Gempak, turut dikongsikan sedutan pendek persembahan Cik B yang membuatkan satu dewan terhibur.

Melihatkan persembahannya itu, rata-rata netizen mengatakan mereka tidak sangka Cik B pandai berlawak dan mungkin boleh melangkah lebih jauh dalam bidang ini.

Di laman Twitter, rata-rata netizen memuji dan sememangnya sangat terhibur dengan persembahan Cik B. Tidak kurang juga ramai yang berharap Cik B dan ahli kumpulan dapat melakukan yang terbaik dan akan sampai ke pentas akhir.


Nasihat TMJ Buat Anak Datuk K Buat Netizen Tersentuh

Nama Tunku Ismail Idris ibni Sultan Ibrahim Ismail atau juga lebih dikenali dengan gelaran TMJ (Tunku Mahkota Johor) sememangnya tidak asing lagi di kalangan rakyat di Malaysia.

Aktif di media sosial, putera sulung Sultan Johor, Sultan Ibrahim Ismail dan permaisuri, Raja Zarith Sofiah Sultan Idris Shah itu tidak lokek berkongsikan aktiviti harian baginda kepada umum.

BACA:  Che Pun Khaleeda Dedah TMJ Tak Pernah Menemaninya Ketika Bersalin Sebab…

Melihatkan foto di media sosial, ramai yang mengimpikan kehidupan seperti TMJ. Malah, setiap perkongsian TMJ turut memberikan inspirasi ramai untuk mengikut jejak langkah menjadi seorang yang berjaya.

Menjadikan TMJ sebagai inspirasi, anak tiri kepada penyayi popular tanah air, Datuk Seri Siti Nurhaliza iaitu Asyraf Khalid baru-baru ini ada meninggalkan komen di salah satu posting TMJ.

Apa yang menjadi perhatian, TMJ dilihat membalas komen anak Datuk K itu dengan menitipkan nasihat ‘mendalam’ sekaligus membuatkan netizen memuji sikap rendah diri Tunku Mahkota Johor itu.

Menerusi komen itu, TMJ berkata meskipun hidup serba kemewahan namun baginda mengingatkan bahawa kekayaan yang dimiliki adalah kurniaan daripada Allah. TMJ turut mengingatkan agar sentiasa bersyukur dan sentiasa melakukan kebaikan.

“Semua ini hanya sementara. Kurniaan Allah. Apabila saya telah tiada di muka bumi ini, tiada satu pun boleh saya bawa ke kubur apabila tiba masanya.

“Saya lihat kekayaan saya sebagai ujian dari Allah. Sama ada saya mengingati Allah atau tidak, adakah saya masih bersedekah dan menolong orang miskin, yang penting adalah tetap bersyukur dan tidak pernah lupa melakukan kebaikan.

“Hakikatnya, wang adalah sekadar sehelai kertas. Jiwa yang tenang adalah kunci kehidupan yang bahagia,” katanya.

Komen TMJ itu mendapat pelbagai reaksi daripada netizen yang mengatakan tidak hairanlah baginda disenangi rakyat dan pengikut di media sosial kerana sikap rendah diri dan sifat kepimpinannya yang berjiwa rakyat.


Perasan Kacak, Jasmine Suraya Tak Suka Lelaki Rambut Panjang

Nama Jasmine Suraya Chin tidak perlu diperkenalkan lagi. Selain sering dikaitkan dengan penyanyi Sufian Suhaimi, pelakon dan pengacara berketurunan Cina dari Sarawak itu dilihat sering muncul di kaca televisyen.

Bagaimanapun, baru-baru ini perkongsian Jasmine di laman Twitter miliknya menjadi perhatian ramai apabila dia meluahkan rasa kurang senang terhadap lelaki yang berambut panjang.

BACA: Jasmine Suraya Akui Sufian Suhaimi Ada 70 Peratus Ciri Lelaki Idamannya

Jamine menyifatkan kebanyakan lelaki berambut panjang perasan diri mereka kacak, poyo dan berlagak.

Dalam pada itu, perkongsian Jasmine itu mendapat pelbagai reaksi daripada netizen yang memberikan pendapat mereka masing-masing mengenai perkara itu. Kata netizen lelaki berambut panjang mempunyai sifat mereka tersendiri.

Namun ada yang mengatakan, penampilan tidak mencerminkan sikap seseorang itu kerana ada sahaja mereka yang suka dengan kita dan ada yang tidak sukakan diri kita.

Apa pun pendapat netizen, hanya lelaki yang berambut panjang sahaja tahu karakter mereka yang sebenar. Agak-agak, apa ciri-ciri lelaki idaman Jasmine?


DSV Gelar Juri ‘Old School’, Tak Pandai Pilih Lagu Masuk AJL35

Dua belas lagu yang layak ke Anugerah Juara Lagu ke-35 sudah pun diumumkan selepas berakhirnya hari ketiga separuh akhir Muzik Muzik 35, namun ramai yang tidak berpuas hati serta mempertikai keputusan juri.

Perkara itu turut mendapat perhatian usahawan kosmetik, Datuk Seri Vida yang mempersoalkan kredibiliti juri. Ujarnya ada lagu yang dipilih tidak memenuhi kriteria kerana tidak popular dan hanya mengikut kehendak juri semata-mata.

“Keputusan lagu bertanding di AJL kita dah dapat, lagu yang sedap dimana kau letakkan wahai juri. Lagu yang sedap juta-juta tonanan tak bawa ke AJL, lagu macam mana awak nak.

“Saya nak tahu bagaimana penjurian lagu-lagu ke AJL, saya sebagai mantan penaja nak tahu macam mana juri pilih lagu, apa benchmark pemilihan?

“Kriteria lagu popular juga kena ambil kira, jangan sedap telinga awak saja, kena ada media sosial supaya dengar apa netizen nak supaya industri berkembang dengan karya lebih segar,” katanya.

Dalam pada itu, DSV tutur meluahkan rasa kesal kerana stesen TV masih lagi memilih juri yang sama untuk mengadili lagu-lagu tersebut serta menggelar para juri ‘old school’.

“Lagu sedap tak masuk tapi yang sendu boleh, saya rasa juri ada masalah, old school, tak tahu nak angkat karya anak muda. Sedap di telinga juri tapi view 5,000 orang saja.

“Juri muka sama, kesilapan sama setiap tahun, patut angkat lagu orang suka, ini kamu angkat yang kamu suka bukan peminat yang berjuta. Nanti orang tak nak tengok AJL, juri sajalah tengok,” katanya


Ibu Dikejarkan Ke Hospital Akibat Asma, Ali Puteh Mohon Doa Orang Ramai

Menerusi Instagram sebentar tadi, pelawak Ali Puteh memaklumkan ibunya iaitu Sabariah Arshad dimasukkan ke Hospital Selayang akibat serangan asma malam semalam.

Ali berkata ibunya kini ditidurkan dan perlu menggunakan alat bantuan pernafasan. Dalam pada itu, Ali turut memohon doa orang ramai mendoakan kesihatan ibunya agar cepat sembuh.

“Salam jumaat penghulu segala hari, mak masih di hospital dan keadaan mak masih ditidurkan dan menggunakan alat pernafasan. Semoga mak kuat dan terus kuat. Doakan buat mak semoga semuanya kembali sediakalaa,” tulisnya.

Dalam pada itu, Ali yang juga adik kepada pelawak Allayarham Abam Bocey turut mengatakan ujian yang datang adalah tanda Allah menyayangi umatNya.

Diruangan komen entri itu, rata-rata rakan artis dan pengikutnya mendoakan supaya ibunya berusia 63 tahun diberi kesembuhan dan dipermudahkan segala urusan.


Sharifah Sakinah Kahwin Dengan Mat Saleh Mei Depan

Hubungannya dengan seorang jejaka Mat Saleh hangat diperkatakan, pelakon Sharifah Sakinah mendedahkan akan menamatkan zaman jandanya dengan jejaka dari Sweden, Michael Hansen pada 25 Mei tahun hadapan.

Memilih tarikh berkenaan kerana memiliki keistimewaan tersendiri, Sakinah bagaimanapun berkata tidak dapat mengesahkan sama ada majlis perkahwinan mereka akan di adakan di Kuala Lumpur atau di Sweden.

“Tarikh itu dipilih kerana merupakan tarikh lahir saya dan Michael. Kami berkongsi tarikh lahir yang sama.

“Seperti yang dijanjikan, kalau betul ada benda yang baik, saya akan umumkan. Tapi kita tak tahu lagi sama majlis akan diadakan di Kuala Lumpur atau di Sweden. Masih 50-50 sebab dalam perbincangan dengan Covid-19 yang masih belum reda,” katanya.

Menerusi satu temu bual program televisyen, Sakinah berkata meskipun sudah berumah tangga dia akan tetap meneruskan kerjaya seninya dan tidak berhasrat untuk berpindah ke Sweden.

“Apa pun, saya takkan berpindah ke sana sebab minat saya ialah berlakon dan saya ingin bekerja di sini. Ia (hubungan) akan jadi macam hubungan jarak jauh. Saya akan pergi sana untuk bercuti dan begitu juga dia (Michael),” ujarnya.

Dalam pada itu, Sakinah yang dihubungi Kosmo! Online tidak menafikan apa yang dikongsikan menerusi temu bual itu dan hanya mengharapkan doa yang baik-baik daripada peminat.

“Maaf, saya sedang sibuk sedikit buat masa sekarang. Saya cuma harapkan doa yang baik-baik daripada orang ramai,” ujarnya.


Pengurus Syed Iqmal Pertimbang Buang Gelaran Da’i

Meskipun bergelar penyanyi, nama Da’i Syed sebelum ini kurang dikenali ramai, namun kontroversi terpalit pendakwah itu sekaligus menaikkan namanya sehingga dirinya menjadi lebih terkenal. Perkara itu turut diakui pengurusnya, Mohd Aizat Jaafar.

Katanya, masyarakat kini lebih mengenali pendakwah yang dicungkil bakat menerusi program realiti keagamaan itu. Ujarnya lagi, ada hikmah disebalik kontroversi itu dan selepas ini Da’i Syed boleh menggunakan kapasiti itu untuk berdakwah.

“Mungkin ada hikmah apa yang terjadi selain menaikkan namanya, mungkin selepas ini dia boleh gunakan kapasiti itu untuk berdakwah dan menyampaikan yang baik-baik.

“Buat masa ini untuk kerjaya nyanyian dia kita tengok dulu keadaan emosinya. Pihak pengurusan memang ada rancangan untuk dia tapi bagi dia betul-betul stabil dan kembali bersemangat terlebih dahulu,” katanya.

Dalam pada itu, apabila ditanya mengenai penggunaan gelaran Da’i pada nama Syed Iqmal, pengurusnya berkata dia akan melakukan perbincangan dengan pihak pengurusan mengenai penjenamaan semula.

“Tentang nama, InsyaAllah kita akan bincang selepas ini untuk rebranding. Kita akan lakukan dengan pihak pengurusan termasuklah mengenai hal promosi lagu dan sebagainya

“Sekarang ini kita hanya ikut prosedur yang ada, setakat ini Alhamdilillah sokongan peminat dan maklum balas netizen lebih baik berbanding sebelum ini,” katanya.


Netizen Puji Penampilan Hannah Delisha Bertudung Tutup Dada

Nama pelakon Hannah Delisha menjadi perhatian ramai impak daripada watak Amani menerusi drama Cinta Sekali Lagi. Sehinggakan ada yang memintanya membuka tudung kerana geram dan marah dengan lakonannya itu.

Sejak membuat keputusan untuk berhijab pada September lalu, ramai yang memuji penampilan pelakon berasal dari Singapura yang dilihat tampil sopan dan manis sekali.

BACA: “Ada Yang Suruh Saya Buka Tudung Sebab Tak Layak Pakai…”

Baru-baru ini, Hannah ada berkongsikan beberapa keping gambar di sebuah majlis menerusi laman Instagram miliknya. Hannah dilihat tampil menawan dengan mengenakan hijab bermotifkan bunga.

Namun, apa yang menjadi bualan ramai adalah gaya tudungnya yang dilabuhkan hingga menutupi bahagian dada ternyata mendapat pujian rata-rata netizen.

Terdahulu, Hannah mengakui dia pernah terfikir tentang soal rezeki selepas dia memilih untuk berhijrah, namun dia tidak perlu risau kerana dia percaya dengan ketentuan dan segala rezeki adalah daripada Allah.


Dapat Sumbangan RM1,000, Wani Comel Gembira Dapat Kirim Duit Ibu Di Kampung

Menerusi satu perkongsian terbaru di Instagram, gadis obesiti Wani Comel meluahkan rasa teruja dan gembira apabila dapat bertemu dengan Ahli Parlimen Tanjuk Karang, Tan Sri Noh Omar.

Dalam entri tersebut, Wanita mengucapkan terima kasih kepada Noh Omar yang juga bekas Menteri Pertanian dan Industri Asas Tani itu yang sudi meluangkan masa untuk berjumpa dengannya.

“Terima kasih Tan Sri Noh Omar sudi meluangkan masa bertemu Wani. Wani ucapkan banyak-banyak terima kasih @mynohomar

“Tak sangka beliau sudi luangkan masa berjumpa saya untuk bertanya khabar dan memberi sumbangan @mynohomar bukan pemimpin, tapi NEGARAWAN.,” katanya.

Dalam pada itu, Wani berkata sumbangan dan juga pemberian oleh Ahli Parlimen itu cukup bermakna kerana wang tersebut mahu dikirimkan buat ibunya di kampung.

“Tak pernah saya menerima wang sejumlah RM1000.. dapat la saya kirimkan buat Ibu di kampung. Itu laa sebenarnya harapan saya untuk membantu keluarga.

“InsyaAllah saya yakin kesabaran dan dugaan yang saya lalui akan digantikan dengan kebahagiaan. Amin ya Allah Amin,” tulisnya.

Terdahulu, nama Wani Comel hangat diperkatakan apabila gadis itu membuat pendedahan mendakwa diperdaya dengan janji manis usahawan kosmetik berhubung pelantikannya sebagai duta produk pelangsingan.


Mira Filzah Tercalon 100 Wanita Paling Cantik Di Dunia

Sebaris dengan artis Hollywood, pelakon dan pengacara Mira Filzah telah menerima pencalonan sebagai antara 100 Wanita Tercantik 2020 oleh media bebas antarabangsa, TC Candler.

Lebih menjadi perhatian, Mira antara figura muslimah berhijab yang dipilih menerima pencalonan tersebut selain seorang lagi selebriti media sosial kelahiran Maghribi iaitu Ihssane Benalluch.

BACA: Netizen Kagum Anak Buah Mira Filzah Jawab Matematik Kurang 30 Saat

Antara nama lain yang turut dicalonkan sebagai wanita tercantik tahun 2020 adalah Billie Eilish, Millie Bobby Brown dan Bella Hadid.

Menerusi perkongsian di Instagram TC Candler, pencalonan Mira Filzah turut mendapat sokongan daripada pengikut media sosial dan para peminatnya apabila menerima hampir 17 ribu tanda like.

Terdahulu, pelakon Fattah Amin menerima pencalonan 100 Lelaki Paling Kacak 2020 yang turut dianjurkan TC Candler


Yonnyboii Tak Puas Hati ‘Sakit’ Gagal Ke AJL35

Meskipun akur dengan keputusan juri apabila lagu Sakit ciptaannya yang dinyanyikan secara duet bersama Zynakal gagal ke Anugerah Juara Lagu ke-35 (AJL35), Yonnyboii akui tidak berpuas hati dengan keputusan itu.

Sedih apabila lagu yang dipertaruhkannya itu tidak layak ke AJL35, bagaimanapun Yonny berkata dia tetap bersetuju dengan barisan juri kerana baginya apa sahaja keputusan daripada juri adalah yang terbaik.

“Biasalah ada sedikit rasa sedih, tak puas hati tapi kena terima sebab keputusan yang dibuat oleh juri adalah yang terbaik.

“Rasa tak puas hati sebab Yonny rasa tak bagi yang terbaik pada malam tersebut (semi final). Saya rasa boleh buat yang lebih baik lagi,” katanya kepada mStar.

Mengulas mengenai jawapan juri yang mengatakan lagunya tidak menepati kriteria untuk layak ke AJL, Yonny berkata dia mengakui ada kesilapan ketika membuat persembahan ketika di separuh akhir.

“Yonny pun tengok orang lain perform, Yonny pun nampak kesilapan Yoony di atas pentas, mungkin ada sikit-sikit yang Yonny tak dapat nak kutip markah,” katanya.